Эргаш Шермат Булоқбоши (1910-1995) | www.ziyouz.uz\nБош саҳифа Ўзбек шеъриятиЎзбек замонавий шеъриятиЭргаш Шермат Булоқбоши (1910-1995)\nЭргаш Шермат (Булоқбоши) 1910 йили Фарғона водийсининг Хўжаобод туманидаги Булоқбоши қишлоғида деҳқон оиласида туғилган. Ота-онасидан анча эрта етим қолиб, қариндошлар қарамоғида ўсди. Олдинига эски мактабда илм олади, 1926 йили Тошкентга келиб маърифат билим юртига ўқишга киради.\n1931 йили Тошкент ҳуқуқшунослик институтида билим олди. Уни битиргач, Тошкентдаги Совет қурилиши ва ҳуқуқ институти аспирантурасига ўқишга кириб, уни 1936 йили тугатди. Аспирантурада ўқиб юрган даврида ишлай бошлади, завод-фабрикаларда ташвиқот-тарғибот ишлари билан шуғулланди, Тошкентдаги Беҳбудий номли техникумда ва Лоҳутий номидаги Давлат театр техникумида ижтимоий фанлардан дарс берди.\nИИ Жаҳон урушидан кейин Эргаш Шермат Германияда яшади. “Озодлик” радиосида хизмат қилди, “Миллий адабиёт”, “Миллий Туркистон” мажмуаларини тузди ва янги асарлар яратди. 1958 йилнинг бошида АҚШга кўчиб келди ва ўз “мен”ини шу эрда кашф қилди: шеърлар ёзди, сухандонлик қилди, сиёсатшунослик билан шуғулланди, жамоат ишида иштирок этди. Аввал Чикагода, кейинчалик Вашингтонда яшади. “Америка овози” эшиттиришларида қатнашди, профессор сифатида университетларда сиёсатшуносликдан лектсиялар ўқиди. «Туркистон-Америка» ассотсиатсияси асосчиларидан бири сифатида америкалик туркистонликлар орасида ҳурмат қозонди.\nУ ўзбек адабиётини жуда севар эди, шоирликка ихлоси баланд бўлганлиги сабабли “Булоқбоши” тахаллуси билан кўпгина таъсирли шеърлар ёзади. Унинг шеърлари халқимиз озодлиги йўлида, мустамлакачиларга қарши нафрат руҳида ёзилганди.\n…1992 йили Эргаш Шермат ярим асрлик жудоликдан сўнг Ўзбекистонга кириб келди… Шоир ватанида фарзандлари, набиралари, яқинлари, қариндош-уруғ ва дўстлари билан учрашиш бахтига муяссар бўлди. Ташриф сўнгида шоир Булоқбошининг Тошкентда, “Билим” жамиятининг катта залида Ўзбекистон Адиблар иттифоқи аъзолари, ўзбек зиёлилари ва журналистлари билан учрашуви кўпчиликнинг эсида қолди. Мазкур учрашувда машҳур адиблар Озод Шарафутдинов, Эркин Воҳидов, Иброҳим Ғафуров, Наим Каримов, Икром Отамурод ва бошқалар ватанпарвар, юртимизнинг фидойи фарзанди Эргаш Шермат тўғрисида дил сўзларини билдирдилар.Ўша куни Булоқбоши Ўзбекистон Ёзувчилар уюшмасининг фахрий аъзоси этиб сайланди.\nЭргаш Шерматнинг этти фарзанди ва кўплаб набираси бор. Алижон (асл исми Алфред, уни отаси Алфред Нобел шарафига қўйган) ва Эмин ўғиллари ҳамда Дилбар, Набиҳа, Нурон, Шукрон ва Холида исмли қизлари бор. Хотини Хадичабегим ҳозир фарзандлари билан Вашингтон шаҳрида яшамоқда.\nЭргаш Шермат 1995 йил 13 майда вафот этган.\nСен – гўзал юрт севгисила,\nОҳ-фиғон чекдим ҳамон,\nЎзгаларга бош эгиш-\nНомус-ла ўлмакдан ёмон.\nКелсин энди сенга ҳам\nЭркли давр сурмак замон,\nТунда айланиш букун-\nГулбаҳор келгунча тарқар,\nЭрк чақирғон унларим!\nКуйламак эркни, ҳаётни-\nХизматим, бурчим эрур.\nҲақ йўлин сўзлаш учун\nЗўр кучни ўз хақим берур.\nҲар замон ўсмак йўлинда,\nБирлашиб ишлаш зарур.\nНаъра тортиб атайин мен:\nЯшасин миллий ғурур!\nТунда айланмиш букун-\nГулбаҳор келгунча тарқар\nАҳтармаган жой қолмади,\nТопмадим ҳеч бир вафо.\nБу дунёнинг ҳар эридан\nТопғаним бўлди жафо.\nҚайға борсам унда кўрдим,\nҲўрлик ёки соҳталик.\nДунё юзи бир кун ёруғ.\nҚорни оч-ла иши ёқдир,\nКимнинг қорни бўлса тўқ.\nГарчи йиллар додласанг-да,\nСен бир тингловчи ёқ.\nКучга эга бўлмоқ керак.\nШу замон сендан кетар,\nЖабру жафолар бедарак.\nКучсизлик ғоят ёмондир,\nКуч демак надур ўзи?\nКуч демак улки, иймондир.\nУнга ёқ ҳеч бир мувози.\nКундан кунга исиб борарди ҳаво,\nУмид-навбаҳордан берганча дарак.\nИлдиз, куртак отиб чиқарди гўё,\nАёз- қиш қисматин тан олмай юрак.\nҲаёт- ўлим тортишарди ғоят зўр,\nБу дунёнинг азиз иши зотан бўл.\nСўлган ҳаёт албат қайта уйғонур,\nУлуғ тангрим яратган қонуни шул.\nМен Туркистонли, мағрур бир туркман,\nҒурурим чексиз, йўлим истиқлол.\nКурашда доим дўстлар-ла шерикман,\nТуғимиз нишони – юлдуз-ла ҳилол.\nТуғимиз бамисоли кўк билан тақлид,\nКўкнинг нишони бизга-да символ.\nБу туғ остинда минглаб мужоҳид,\nКурашар, олмоқ-чун милий истиқлол.\nТуркистон ўлкам, жонажон юртим,\nНоминг жаранглар бурро тилларда.\nСенда қувониб, очисин баҳрим,\nМеҳринг жойлашган тоза дилларда.\nНиҳоят келди сўзасжга ҳўп чоқ,\nБорлиғин қайнар, гўё ёш булоқ.\nКел, ёнимга кел, юзимга бир боқ,\nБергин гўзалим, сўзимга қулоқ.\nБўлайлик иккимиз ажралмас бир ёр,\nЁқ дема сўзимга гўзалим зинҳор.\nҚиз жамолинг хўп тўлишган баҳор,\nҚилай сенга мен дардимни изҳор.\nАзоб осонмас, тушунгил, билгил\nАммо азоб-ла сўнмас соғ кўнгил.\nКўнглимиз дилимиз гўё Ҳулкардек,\nТун бағрин ёрсин, чақнасин бир –як.\nЎзинг билсанки, азалдан бери,\nУмидимиз ҳам ёлимиз бирдир.\nИккимизни ҳам тортувча ватан-\nГўзал юртимиз улуғ Туркистон.\nўз юртни севмак?\nВатан йўлинда ишлаб,\nЯшамоқдан на маъно,\nбўлмас-кан унда севги?\nҲаёт – севги водийси…\nбу бир кулги…\nСевги тараннум этсин,\nҲаёт қонун будир.\nҲар жон ниятга этсин,\nНега бўғасиз уни?\nБўлса юртинг гўзал боғ-\nхалқинг унда боғбон,\nБоғдаги булбул бўлиб-\nсайрар эдинг сен,Чўлпон\nСени ўстирган макон-\nБобур шаҳри Андижон,\nТоптинг тарбия, ўсдинг-\nхуш ҳаво бир муҳитда,\nШоир бўлдинг: куйладинг-\nбўлсин деб, ҳурик юртда.\nСенга жўр бўлиб ҳамон-\nтинмай куйлади Мағжон,\nТушунганинг ҳар замон-\nэди юртинг Туркистон.\nСен чақнаган чироқдинг-\nБўмадинг маддоҳ ўзга-\nкиймадинг ниқоб юзга,\nҚайнар илҳоминг булоқ-\nҳар сўзингда шамчироқ.\nЁвинг ўчирди сени-\nавжи чақнар чоғингда,\nЙўл бермай сайраш учун-\nўз юртингда, боғингда.\nЖУДОЛИК ОХИРИ КEЛГАЙ\nБу кунар кўп азоб кунлар,\nВатансиз оҳ-фиғон ичра.\nКечар бошдан на мушкуллар,\nЮриб бегоналар ичра.\nЖудолик ўти ёндирса,\nҚилиб кўксимни юз пора,\nБошим оғмас, умид сўнмас,\nТопарман бунга бир чора.\nБу кунлар оҳири келгай,\nУлуғ юртимни кўргайман,\nЗимистонликка нур тушгай,\nФароғат кунни кўргайман.\nЖудоик зулмидан озод,\nАзиза ёримни кўргайман.\nҚанотимни ёзиб ҳур-шод,\nЖаннати дунёни кўргайман.\nОчиб юрт қўйнига оқ йўл,\nБорарман қайта ёнингга.\nМеҳр-шафқатга тўлган ул,\nЭтарман қайта меҳрим-ла,\nХизматимни севги боғинга,\nБоқарман суқланиб шул дам,\nАзизам, нур жамонинга.\nЎпиб нур кўзли ўғлимни,\nГўзал доноча Дилбарни,\nБосиб бағримга меҳри-ла,\nСуғориб ташна дилларни.\nБитар қайғу-алам шунда,\nҲуснлар яшнагай кунда.\nТопар қалблар боғич бирга,\nТўлар диллар ёруғ нурга.\nКейинги → Кейинги: Зафар Диёр (1912-1946)


Кўчмас мулкнинг олиб қўйилиши ва компенсация беришга доир муҳим саволларга жавоб берилди - zarnews.uz\nКўчмас мулкнинг олиб қўйилиши ва компенсация беришга доир муҳим саволларга жавоб берилди\nАдлия вазирлиги ер участкаларининг олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидаги низом қоидаларига оид кўпинча бериладиган савол-жавобларни эълон қилди.\nЕр участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидаги низом қоидаларига оид кўпинча бериладиган саволларга жавоблар\nЕр участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидаги низом Вазирлар Маҳкамасининг 2019 йил 16 ноябрдаги 911-сон қарори билан тасдиқланган.\nВазирлар Маҳкамасининг ушбу қарори ер участкаларини олиб қўйиш ва кўчмас мулк объектлари мулкдорларига компенсация беришнинг атрофлича ва шаффоф тартиб-таомилларини жорий этиш орқали мулк эгаларининг ҳуқуқий ҳимоясини кучайтиришга қаратилган.\nМазкур масала жамиятдаги ўта қалтис мавзу бўлгани сабабли қўлланилаётган механизмлар ҳар қандай суистеъмолчиликдан ҳоли бўлиши, шунингдек нафақат мулкдорлар, балки ихтисослашган давлат органларининг ҳуқуқ ва мажбуриятлари чегараси нуқтаи назаридан уларга аниқлик киритилишини таъминлаши керак. Танланган ёндашув ҳуқуқни қўллаш амалиётидаги ҳар қандай зиддиятларни бартараф этишга қаратилган.\nШунга қарамай, айрим шахслар билими етишмаслиги, хоҳиши йўқлиги сабабли ёки атайлаб қонунчиликни нотўғри ва ўзича талқин қилиш орқали аҳолини чалғитишга уринмоқда. Кўпинча бу кўзда тутилган қоидаларнинг мантиқий кетма-кетлигини инкор этиш, шунингдек ўзининг “гипотеза”сини исботлаш учун контекстдан айрим қоидаларни юлиб олиш орқали амалга оширилади.\nШуни ҳисобга олган ҳолда Вазирлар Маҳкамасининг 2019 йил\n16 ноябрдаги 911-сон қарори қоидаларининг мазмун-моҳиятини аниқ тушунтириб бериш мақсадида Адлия вазирлиги кўпинча бериладиган саволлар асосида жавоб-тушунтиришларни тайёрлашга қарор қилди.\nАгар сизда қўшимча саволлар туғилса, аниқ жавоб олиш учун уларни идорамизга йўллашингизни сўраймиз.\nКенг жамоатчилик ўртасида қонунчилик ҳужжатларига оид тўғри ва холис ахборот тарқатилишини таъминлаш мақсадида биз барча манфаатдор шахсларни конструктив мулоқотга чорлаб қоламиз.\nСавол: Бузилишга тушган кўп квартирали уйнинг ер участкаси учун ҳам компенсация тўланадими?\nЖавоб: Қонунчиликда кўп квартирали уй тагидаги ер участкаси учун ундаги хонадон эгаларига қандайдир ҳуқуқлар тақдим этилиши кўзда тутилмаган. Шунинг учун кўп қаватли уйлардаги хонадонлар эгалари бундай уйлар жойлашган ер участкаларига алоҳида ҳуқуқларга эга эмас.\nШу муносабат билан мазкур ҳолатда ер участкасига бўлган ҳуқуқ алоҳида баҳолаш объекти ҳисобланмайди.\nБироқ, баҳоловчи қўп қаватли уй жойлашган ҳудудда кўчмас мулк бозорининг умумий тавсифини таҳлил қилиш ва уни баҳолаш вақтида қўп қаватли уй жойлашган жойни ҳисобга олади, бу эса ўз навбатида унинг баҳосига таъсир қилади.\nШу тариқа, бир хил тавсиф (параметрларга) эга, бироқ хар хил туманда жойлашган хонадонларнинг нархи турлича бўлади.\nСавол:Олиб қўйилаётган ер участкасида жойлашган дарахтлар учун компенсация тўлаб бериладими?\nЖавоб: Вазирлар Маҳкамасининг 2019 йил 16 ноябрдаги 911-сон қарори билан тасдиқланган Низомга мувофиқ, олиб қўйилаётган ер участкасида жойлашган кўчмас мулк объектлари учун компенсация тўлаб берилади.\nКўчмас мулк объектлари нафақат ер участкалари, бино ва иморатлар (жумладан ер ости бинолари), балки кўп йиллик дарахтларни ҳам ўз ичига олади.\nШунинг учун, Низомга мувофиқ ер участкаси олиб қўйилаётганда у ерда жойлашган кўп йиллик дарахтлар учун ҳам компенсация тўлаб берилади.\nСавол: Дастлабки ҳисоб-китоб қиймати компенсация миқдорини белгилаш учун асос бўла оладими?\nЖавоб: Йўқ. Дастлабки ҳисоб-китоб компенсация тўлаб бериш, шунингдек қурилиш ишлари билан боғлиқ келгусидаги ҳаражатлар учун маблағ етарли эканини аниқлаш учун зарур.\nКўчмас мулк объектининг бозор нархи баҳоловчилар томонидан Ўзбекистон Республикаси қонунчилигига мувофиқ белгиланади.\nШу билан бирга, кўчмас мулкдан ташқари қуйидаги ҳаражатлар учун ҳам компенсация тўлаб берилади: транспорт ҳаражатлари, уй-жойни вақтинчалик ижарага олиш, бой берилган фойда ва келишувга кўра бошқа ҳаражатлар.\nКелишувга эрилишмаган тақдирда, низолар суд тартибида ҳал этилади.\nСавол: Қандай қилиб ташаббускор мулкдорларни очиқ муҳокама ўтказилиши тўғрисида хабардор қилиш лозим?\nЖавоб: Низомнинг 30-бандига мувофиқ, ташаббускор мулкдорларни очиқ муҳокама ўтказиш санаси ва жойи ҳақида ёзма равишда хабардор қилиши лозим. ОАВ ва Интернет орқали хабардор қилиш қўшимча чора ҳисобланиб, ташаббускорнинг мулкдорларни ёзма равишда хабардор қилишидан озод қилмайди.\nСавол: Мулкдорларни очиқ муҳокама ўтказиш тўғрисида хабардор қилиш учун қанда й муддатлар белгиланган, унда қандай масалалар муҳокама қилинади?\nЖавоб: Очиқ муҳокама Қорақалпоғистон Республикаси Жўқорғи Кенеси ёки тегишли Халқ депутатлари томонидан қарор қабул қилинган кундан бошлаб 20 кун давомида ўтказилиши керак. Бу муддат бузилса, материаллар умумий асосда такрор кўриб чиқилади.\nТашаббускор Кенгаш томонидан очиқ муҳокама ўтказиш тўғрисида қарор қабул қилинган кундан бошлаб 2 кун давомида, бироқ уни ўтказишдан камида 7 кун олдин мулкдорларга ёзма хабарнома жўнатиши керак.\nОчиқ муҳокамада лойиҳанинг мақсадлари, истиқболлари ва шартлари муҳокама қилинади.\nМулкдорлар лойиҳага доир таклифларни билдириш ҳуқуқига эга. Асослар бўлган тақдирда лойиҳа мазкур таклифларни ҳисобга олган ҳолда такомиллаштирилади.\nСавол: Кенгаш ер участкасини инвестиция лойиҳасини амалга ошириш учун олиб қўйиш тўғрисида мулкдорлар розилигисиз қарор қабул қилиш ҳуқуқига эгами?\nЖавоб: Йўқ. Низомнинг 34-бандига мувофиқ Кенгашнинг ер участкасини инвестиция лойиҳасини амалга ошириш учун олиб қўйиш тўғрисидаги қарори фақатгина барча мулкдорларнинг дастлабки розилиги бўлган тақдирда қабул қилинади.\nКенгаш томонидан ер участкасини инвестиция лойиҳаларини амалга ошириш учун олиб қўйиш тўғрисидаги қарор қабул қилинишига фақатгина Ўзбекистон Республикаси Президенти ва Ҳукумати қарорлари асосида рухсат этилади.\nСавол: Лойиҳа материалларини ўрганиш муддатлари қандай?\nЖавоб: Низомнинг 7 ва 13-бандларига асосан қурилиш объектлари лойиҳа материалларини қурилиш ва кадастр бўлимлари томонидан кўриб чиқиш муддати 5 иш кунини ташкил этади.\nМатериалларни Кенгаш томонидан кўриб чиқиш муддатлари Кенгаш фаолиятини тартибга солувчи ҳужжат, “Маҳаллий давлат ҳокимияти тўғрисида”ги Қонун билан белгиланади.\nБунда Низомга мувофиқ Кенгаш қарори бир кун муддатда ҳокимиятларга чоп этиш учун юборилиши лозим.\nСавол: Нима учун мулкдорларнинг камида 75 фоизини ёзма розилиги бўлганда ва қолганлар билан келишувга эришилмаган тақдирда инвесторга кўчмас мулк объектини мажбурий равишда сотиб олиш ҳақида даъво билан судга мурожаат қилиш ҳуқуқи берилади?\nБу жуда муҳим масала, шунинг учун унга батафсил жавоб беришга ҳаракат қилдик.\nГап шундаки, аввало ҳар қандай инвестор ҳам бундай ҳуқуққа эга эмас. Бундай ҳуқуқ ўз-ўзидан юзага келмайди, у юзага келишидан олдин қатор чора-тадбирлар амалга оширилади.\nБиринчи, Низомнинг 3-бандига мувофиқ ер участкасини инвестиция лойиҳаларини амалга ошириш учун олиб қўйиш тўғрисидаги қарор қабул қилинишига Ўзбекистон Республикаси Президенти ва Ҳукумати қарорлари асосида рухсат этилади.\nКенгаш томонидан Ўзбекистон Республикаси Президенти ва Ҳукумати қарорлари билан кўзда тутилмаган ер участкасини инвестиция лойиҳаларини амалга ошириш учун олиб қўйиш тўғрисидаги қарор қабул қилинишига йўл қўйилмайди.\nИккинчи, Ўзбекистон Республикаси Президенти ва Ҳукуматининг инвестиция лойиҳаларини амалга ошириш тўғрисидаги қарори қабул қилинган тақдирда уни амалга ошириш истагида бўлган инвесторлар тегишли ҳужжатларни тайёрлаб, белгиланган тартиб-таомиллардан ўтади.\nЎзбекистон Республикаси Президенти ва Ҳукумати қарорлари билан кўзда тутилмаган ер участкаси олиб қўйилишига олиб келадиган инвестиция лойиҳаларини амалга ошириш ташаббуси билан чиқишга йўл қўйилмайди.\nЛойиҳаолди ҳужжатлари, тақдимот ва бошқа материаллар тайёрланади ва ҳокимиятга киритилади.\nҲокимият уларни кўриб чиқиб, қурилиш ва кадастр органларига юборади, улар эса ўз навбатида тегишли хулоса бериб, мазкур ҳудуддаги кўчмас мулк объектлари рўйхатини тақдим этади.\nУчинчи, Инвестор дастлабки ҳисоб-китобларни амалга оширади ва ҳокимиятга компенсация тўлаш ва қурилиш ишларини амалга ошириш учун етарли ресурслар мавжудлигини тақдим этади. Бунда дастлабки ҳисоб-китоб компенсациянинг якуний суммаси ҳисобланмайди. Компенсация миқдори баҳолаш ташкилоти томонидан қонунчиликка мувофиқ белгиланади.\nТўртинчи, Ҳокимият материалларни кўриб чиқиш учун Кенгашга юборади.\nБешинчи, Кенгаш йиғилишда материалларни кўриб чиқиб, тегишли қарор қабул қилади, бунда йиғилишда мажбурий равишда қуйидаги масалалар кўриб чиқилади:\n- инвестиция лойиҳаларининг маълум бир ҳудуддаги фуқароларнинг уй-жой ва яшаш шароитларини яхшилаш, шунингдек ҳудуддаги аксарият аҳолининг фикрини ҳисобга олган ҳолда инфратузилма ва ижтимоий-иқтисодий аҳамиятга молик объектларни қуришга йўналтирилганлиги;\n- биринчи навбатда эскирган ва авария ҳолатидаги уй-жой фонди объектлари, жумладан фойдаланилмаётган объектлар томонидан эгаллаб турилган ер участкаларини олиб қўйиш (маданий мерос объектлари бундан мустасно).\nОлтинчи, Очиқ муҳокама ўтказишга Кенгаш томонидан очиқ муҳокама ўтказиш тўғрисидаги қарор қабул қилингандан сўнггина рухсат этилади, бошқа ҳолларда очиқ муҳокама ўтказиш ноқонуний ҳисобланади.\nЕттинчи, Очиқ муҳокамада инвестор мулклдорларнинг дастлабки розилигини олиши шарт.\nСаккизинчи, Инвестор мулкдорларнинг дастлабки розилигини олгандан сўнггина Кенгаш ер участкасини олиб қўйиш ҳақида қарор қабул қилади ва шундан сўнг компенсация тўлаш ва Келишув тузиш жараёни бошлаб юборилади.\nТўққизинчи, Аҳамият берсангиз, Низомнинг “3 боби” “Кўчмас мулк объектлари бузиб ташланиши муносабати билан мулкдорларга компенсация беришнинг умумий тартиби” деб аталади.\nМазкур босқичда очиқ мулоқот ўтказилган, инвестор мулкдорларнинг дастлабки розилигини олган, Кенгаш ер участкасини олиб қўйиш тўғрисида қарор қабул қилган бўлади. Шунинг учун инвестор компенсация ва Келишув тузиш масаласини келишиш жараёнини бошлайди.\nИнвестор компенсация масаласини мутлақо барча мулкдорлар билан муҳокама қилиб олиши керак, яъни низоли вазиятлар юзага келмаслиги ҳам мумкин. Агар инвестор мулкдорларнинг камида 75 фоизи билан Келишув тузган (розилик олган) бўлсаю, уларнинг 25 фоизи ёки ундан камроғи билан келишолмаган бўлса, у судга мурожаат қилиши мумкин.\nМазкур норма мулкдорларнинг бу қисми бозор нархида компенсация тўлаб бериш шарти билан дастлабки розилик бергани ва унинг асосида Кенгаш томонидан ер участкасини олиб қўйиш ҳақида қарор қабул қилинганлигини ҳисобга олган ҳолда киритилган.\nМазкур ҳолатда нафақат инвестор ҳуқуқи, балки Келишув тузилган ёки розилиги олинган мулкдорларнинг аксарият қисмининг ҳуқуқ ва манфаатлари ҳам ҳисобга олинади.\nБундан ташқари, муҳокама қилинаётган норма мулкдорларнинг мулк ҳуқуқидан маҳрум этмайди, бу масала суд тартибида кўриб чиқилади.\nШунинг учун мазкур нормани қонунчиликка хилоф деб ҳисоблаш учун асос йўқ.\nСавол: Вазирлар Маҳкамасининг 2019 йил 16 ноябрдаги 911-сон қарори талаблари ҳокимларнинг 2020 йил 1 январгача қабул қилинган қарорларига ҳам татбиқ қилинадими?\nЖавоб: “Норматив-ҳуқуқий ҳужжатлар тўғрисида”ги Қонунга мувофиқ, норматив-ҳуқуқий ҳужжатлар орқага қайтиш кучига эга эмас\nва улар амалга киритилганидан кейин юзага келган ижтимоий муносабатларга нисбатан татбиқ этилади.\nЯъни, Вазирлар Маҳкамасининг 2019 йил 16 ноябрдаги 911-сон қарорини норма ва талаблари тегишли равишда олиб қўйиш ҳақида тегишли қарор қабул қилиб бўлинган ерларга нисбатан қўлланилмайди.\nТаъкидлаш жоизки, мазкур ҳолатда ер участкасини олиб қўйиш расмий ва юридик таомил сифатида якунига етган, шу муносабат билан тегишли қарор қабул қилинган вақтда амал қилган эски нормалар ўз кучини сақлаб қолади. Қабул қилинган қарорлар асослилиги ва қонунийлигини ҳуқуқий жиҳатдан баҳолаш асносида ҳам шу тартиб амал қилади.\nАгар ер участкасини олиб қўйиш тўғрисида аввал қабул қилинган қарорлар бўйича барча тартиб-таомиллар якунига етмаган бўлса (компенсация тўлаш, кўчмас мулкни бузиш ва ҳ.к.), уларнинг келгусида амалга оширилиши Вазирлар Маҳкамасининг 2019 йил 16 ноябрдаги 911-сон қарори талабларига мувофиқ тегишли босқичдан бошлаб тартибга солинади.\nБундай ҳолларда “Норматив-ҳуқуқий ҳужжатлар тўғрисида”ги Қонуннинг қонунчилик ҳужжатлари улар кучга киргандан сўнг юзага келган муносабатларга нисбатан қўлланилиши тўғрисидаги нормаси амал қилади. Янги ўзаро муносабатлар янги қонунчилик ҳужжати – Вазирлар Маҳкамасининг 2019 йил 16 ноябрдаги 911-сон қарори билан тартибга солиниши керак.\nСавол: Барча ҳолларда ҳам ер участкаларини давлат ва жамоат эҳтиёжлари учун олиб қўйиш керакми?\nЖавоб: Йўқ. Шарт эмас.\nДавлат ва жамоат эҳтиёжлари учун бўш ер участкалари ҳам тақдим этилиши мумкин, мазкур тартиб Вазирлар Маҳкамасининг 2019 йил\n28 январдаги 63-сон қарори билан тасдиқланган.\nБироқ, маълум бир ҳудуднинг бош режаси ва ривожлантириш истиқболлари, стратегик муҳимлиги ва бошқа омиллардан келиб чиқиб банд бўлган ер участкасини олиб қўйиш зарурати юзага келиши мумкин.\nБундай ҳолатда аввал фойдаланилмаётган объектлар ёки эскирган\nва авария ҳолатидаги уй-жой фонди объектлари томонидан эгалланган ер участкалари, кейин эса у ёки бу шахслар ихтиёридаги бошқа ер участклари кўриб чиқилади.\nТаъкидлаш жоизки, Ўзбекистон Республикаси Президентининг\n2018 йил 1 августдаги ПФ–5495-сон “Ўзбекистон Республикасида инвестиция муҳитини тубдан яхшилаш чора-тадбирлари тўғрисида”ги Фармонига мувофиқ ер участкаларини давлат ва жамоат эҳтиёжлари учун олиб қўйишга йўл қўйиладиган ҳолатлар санаб ўтилган. Хусусан:\n- мудофаа ва давлат хавфсизлиги, муҳофаза этиладиган табиий ҳудудлар эҳтиёжлари, эркин иқтисодий зоналарни ташкил қилиш ва уларнинг фаолият юритиши учун ерларни тақдим этиш;\n- халқаро шартномалардан келиб чиқадиган мажбуриятларни бажариш;\n- фойдали қазилмалар конларини аниқлаш ва қазиб чиқариш;\n- автомобил ва темир йўллари, аеропортлар, аеродромлар, аеронавигация объектлари ва авиатехника марказлари, темир йўл транспорти объектлари, кўприклар, метрополитенлар, тоннеллар, энергетика тизими объектлари ва электр узатиш тармоқлари, алоқа тармоқлари, космик фаолият объектлари, магистрал қувурлар, муҳандислик-коммуникация тармоқларини қуриш (реконструксия қилиш);\n- аҳоли пунктлари бош режаларини Ўзбекистон Республикасининг Давлат бюджети маблағлари ҳисобидан объектлар қуриш қисмида ижро этиш, шунингдек, қонунлар ва Ўзбекистон Республикаси Президенти қарорларида тўғридан-тўғри назарда тутилган бошқа ҳолларда.\nХалқаро авиакомпаниялар йўловчилар ҳақидаги маълумотни Ўзбекистон ДХХга тақдим этади\nҚирғизистон 15 июндан бошлаб халқаро парвозлар фаолиятини тиклашни режалаштирмоқда\nЎзбекистон ТИВ Россия ҳудудидаги фуқароларимиздан ҳозирда бўлиб турган жойларида қолишларини сўрамоқда\nШвеция бош эпидемиологи коронавирус туфайли мамлакатда карантин жорий этилмаганидан афсусланди\nкоронавирус коронавирус соғайганлар чегара чартер рейс Самарқанд Россия COVID-19 Қирғизистон ёнғин фирибгарлик тест синовлари АҚШ


Хорижликлар учун дунёнинг энг қиммат шаҳарлари маълум қилиндиHaqida.net\nHome Dunyo Хорижликлар учун дунёнинг энг қиммат шаҳарлари маълум қилинди\nСингапур шаҳар-давлати хорижликлар учун дунёнинг энг қиммат шаҳри деб тан олинди. Бу ҳақда Economist Intelligence Unit британ журналининг таҳлилий бўлими ҳисоботида маълум қилинди.\nҲисоботда турли шаҳарлардаги турмуш кечириш қийматларини таққослаш учун 160 номдаги товар ва хизматлар, жумладан, озиқ-овқат, кийим-кечак, уй жиҳозлари, пардоз-андоз маҳсулотлари, уй-жой ижараси нархлари, транспорт харажатлари, мактаб ва болалар боғчасига тўловлар кўриб чиқилган.\nҲисобот муаллифларининг таъкидлашича, дунёнинг энг қиммат шаҳарлари орасида асосан Осиё мегаполислари жой олган. Бу борада Сингапур қаторасига 4 йил 1-ўринни эгалламоқда. 2-ўринга Ҳонгконг, 3-ўринга Швейцариянинг Цюрих шаҳарлари қўйилган. 4- ва 5-ўринларни мос равишда Япониянинг Токио ва Осака шаҳарлари эгаллаган. Европа Иттифоқидан рейтингнинг юқори ўнталигига кирган ягона давлат Париж бўлди. У Дания пойтахти Копенгаген билан 10-ўринни эгаллаган.\nEIU мутахассисларининг таъкидлашларича, Сингапурда кийим-кечак ва автомобиллар қиммат туради. У ерда озиқ-овқат маҳсулотлари нархи Шанхайдаги билан бир хил. Бироқ уй жиҳозлари ва гигиена маҳсулотлари, хизмат кўрсатувчи персонал нархлари бўйича Сингапур нисбатан арзон шаҳар ҳисобланади.


Ҳижома қилиш вақти тўғрисида келган ҳадислар саҳиҳми?\nBy IxlosOrg on 08/25/2020 35 УМУМИЙ МАСАЛАЛАР ФАТВОЛАР\nСавол: Жума ва шанба кунлари ойнинг ўн еттинчи, ўн тўққизинчи ёки йигирма биринчи кунларига тўғри келса, шу кунларда ҳижома қилиш макруҳ саналадими? «Чоршанба, жума, шанба ва якшанба кунлари ҳижома қилдирманглар», деган ҳадис бор экан. Шу масала биз учун муҳим бўлиб қолди, шуни очиқлаб берсангиз. Бу тўғрида келган ҳадислар саҳиҳми?\nЖавоб: Aллоҳ таолога ҳамду санолар бўлсин.\nБиринчидан: Ҳижома қилиш вақтига оид Набий саллаллоҳу алайҳи ва салламнинг сўзлари ёки ишларидан иборат талай ҳадислар келган. Улар икки турга бўлинади:\nБиринчи тур: Ҳижома қилиш афзал саналадиган кунлар баён этилган ҳадислар. Қамарий ойнинг ўн еттинчи куни, хоссатан сешанба кунига тўғри келса, ўн тўққизинчи куни, йигирма биринчи куни, ҳафтанинг душанба ва пайшанба кунлари шулар жумласидан.\nИккинчи тур: Ҳафтанинг муайян кунлари ҳижома қилишдан қайтарган ҳадислар. Шанба, якшанба, сешанба (сешанба куни ҳижома қилишга тарғиб қилган ҳадислар ҳам бор), чоршанба ва жума кунлари мазкур қайтарилган кунлар жумласидандир.\nҲадис имомларининг аксари ҳар икки турга оид барча ҳадислар заиф эканини, бирортаси саҳиҳ йўл билан Набий саллаллоҳу алайҳи ва салламдан ривоят қилинмаганини таъкидлаганлар. Қуйида уларнинг бу борадаги сўзларидан айримларини келтирамиз:\nИмом Молик раҳимаҳуллоҳдан шанба ва чоршанба кунлари ҳижома олиш ҳақида сўралганида бундай жавоб берган: «Бунинг зарари йўқ. Мен ҳижома олмаган бирор кун йўқ. Ҳеч бир кунни макруҳ ҳисобламайман» (Иқтибос қисқартириб олинди. «Aл-мунтақо шарҳ ал-муватто», 7/225. Утайбадан нақл қилинган).\nМоликий мазҳаби китобларидан бўлган «Aл-фавокиҳ ад-давоний» асарида (2/338) бундай келади: «Йилнинг ҳар қайси кунида, ҳатто шанба ва чоршанба кунлари ҳам ҳижома олиш жоиздир. Балки Имом Молик атай шу икки кунда ҳижома олар эди. Мазкур икки кунда даволанишнинг ҳар қандай турини макруҳ санамас эди. Бу икки кунда ҳижома олишдан қайтариб келган ҳадисларнинг ҳеч бири Молик разияллоҳу анҳу наздида саҳиҳ эмас» (Иқтибос тугади).\nAбдураҳмон ибн Маҳдий раҳимаҳуллоҳ айтади: «Ҳижоманинг муносиб вақти тўғрисида Набий саллаллоҳу алайҳи ва салламдан бирор саҳиҳ ҳадис келмаган. Фақат у зот ҳижомага буюрганлари тўғрисида айтилган» (Ибн Жавзий «ал-Мавзуот»да нақл қилган, 3/215).\nХаллол ҳадис саҳиҳ эмаслигини Имом Aҳмаддан нақл қилган. Буни Ибн Ҳажар «Фатҳ ал-Борий»да (10/149) келтирган.\nБарзаий айтади: «Aбу Зуръа қайсидир куни ҳижома олиш макруҳ ёки бирор кун ҳижома олиш мустаҳаб экани айтилган бирорта ҳадисни саҳиҳ деб билмаганига гувоҳ бўлдим» («Суолот ал-Барзаий», 2/757).\nҲофиз Ибн Ҳажар Имом Бухорийнинг «Боб: Қайси вақт ҳижома олинади? Aбу Мусо тунда ҳижома олган», деган гапининг шарҳида бундай дейди: «Ҳижома олиш учун муносиб вақт тўғрисида келган ҳадислар орасида Бухорий шартига мос тушадигани йўқ. Гўёки у киши бу гапи билан эҳтиёж бўлганда кечаси ҳижома олиш жоизлигига, бу иш маълум бир вақтга боғлиқ эмаслигига ишора қилган. Чунки у Абу Мусонинг тунда ҳижома олганини айтди» («Фатҳ ал-Борий», 10/149).\nУқайлий раҳимаҳуллоҳ айтади: «Ушбу бобда (яъни ҳижома олиш учун вақт белгилаш бобида) бирорта саҳиҳ ҳадис йўқ» («Aз-зуафо ал-кабир», 1/150).\nИбн Жавзий раҳимаҳуллоҳ «Aл-мавзуот» китобида (3/211-213) бир неча боблар ажратиб, мазкур ҳадисларни тўплаган. Кейин охирида: «Бу ҳадислар орасида бирорта саҳиҳи йўқ», деган.\nИмом Нававий раҳимаҳуллоҳ айтади: «Хулоса шуки, муайян кунда ҳижома олишдан қайтарган бирор саҳиҳ ҳадис келмаган» («Aл-мажмуъ», 9/69). Шундай бўлсада, Нававий ойнинг ўн еттинчи, ўн тўққизинчи ва йигирма биринчи кунларини ҳижома учун белгилаш ҳақидаги ҳадисларни «ҳасан» деб билган.\nҲофиз Ибн Ҳажар раҳимаҳуллоҳ айтади: «Мазкур ҳадислардан бирортаси саҳиҳ эмас» («Фатҳ ал-Борий», 10/149).\nИккинчидан: Уламолардан кўплари қамарий ойнинг ўн еттинчи, ўн тўққизинчи ва йигирма биринчи кунларида ҳижома олишни мустаҳаб деб билганлар. Улар бунда талай далилларга таянганлар:\nБу ҳақда саҳобалардан саҳиҳ хабарлар келган\nAнас ибн Молик разияллоҳу анҳу айтади: «Набий саллаллоҳу алайҳи ва салламнинг саҳобалари ойнинг тоқ кунларида ҳижома олар эдилар».\nҲадисни Табарий «Таҳзиб ал-осор»да (2856) қуйидаги санад билан ривоят қилган: Бизга Муҳаммад ибн Башшор сўзлаб берди. У кишига Aбу Довуд сўзлаб берган. У кишига Ҳишом Қатодадан, у эса Aнас разияллоҳу анҳудан сўзлаб берган.\nБу саҳиҳ санад. Aбу Зуръа: «Бу борадаги ҳадислар орасида энг «жаййид» (ҳасан) бўлгани Aнаснинг ҳадисидир», дейди ва ортидан юқорида ўтган ҳадисни келтиради («Суолот ал-Барзаий», 2/757).\nМазкур асардан сўнг Табарий Рафеъ Aбу Олиядан яна қуйидаги асарни ривоят қилади: «Саҳобалар ойнинг тоқ кунларида ҳижома олишни мустаҳаб деб билар эдилар».\nAбу Aвндан ривоят қилинади: «Aнас шогирдларидан бирига ўн еттинчи ва ўн тўққизинчи кунда ҳижома олишни тавсия қилар эди». Aҳмад айтади: «Салим деди: Бизга Ҳишом Муҳаммаддан хабар беришича, у: «Йигирма биринчи кун» деган қўшимчани ҳам айтган».\nСаҳобалар мазкур кунларда ҳижома қилишга одатланишлари Набий саллаллоҳу алайҳи ва саллам шу кунларни ҳижома учун ихтиёр этишларидан келиб чиққан бўлса ажаб эмас. Бу ҳолат ҳижома қилиш вақти ҳақидаги «марфуъ» ҳадисларнинг асли бор деган тахминни келтириб чиқаради. Балки айрим уламолар баъзи «марфуъ» ҳадисларни шу билан қувватлаган ҳам. Жумладан, Имом Термизий Aнас ибн Молик разияллоҳу анҳунинг: «Расулуллоҳ саллаллоҳу алайҳи ва саллам икки бўйин томирларидан ва елкаларидан ҳижома олдирар эдилар. У зот ўн еттинчи, ўн тўққизинчи ва йигирма биринчи кунлари ҳижома олар эдилар», ҳадисини ривоят қилганида (2051) ҳадисга «ҳасан» деб ҳукм қилган.\nШунингдек, Суютий («Aл-ҳовий лил-фатово», 1/279-280), Ибн Ҳажар ал-Ҳайтамий («Фатово», 4/351), Шайх Aлбоний («Aс-силсила ас-саҳиҳа», 622, 1847-рақам) каби айрим мутааххир уламолар ҳам шундай йўл тутганлар.\nШундай бўлсада, имомларнинг ҳижома қилиш вақти тўғрисидаги «марфуъ» ҳадислар заиф экани борасидаги юқорида келтирилган сўзлари кучлироқ ва зоҳирроқдир.\nТиббий жиҳатдан исботини топгани\nAллома Ибн Қаййим раҳимаҳуллоҳ ойнинг ўн еттинчи, ўн тўққизинчи ва йигирма биринчи кунида ҳижома олиш тўғрисида келган ҳадисларни келтирганидан сўнг бундай дейди: «Бу ҳадислар табибларнинг бир овоздан айтган: “Ойнинг иккинчи ярмидан бошлаб учинчи чораги давомида ҳижома олиш ойнинг боши ва охирида ҳижома олишдан кўра фойдалироқдир”, деган сўзларига мос келади.\nЭҳтиёж бўлганида эса ҳар қайси вақтда, ойнинг аввалида ҳам, охирида ҳам ҳижома олиш фойда бераверади.\nХаллол айтади: “Менга Исмат ибн Исом хабар беришича, унга Ҳанбал бундай деган экан: «Aбу Aбдуллоҳ Aҳмад ибн Ҳанбалнинг қони қайнаса, ҳар қандай вақт ва ҳар қандай соатда ҳижома олаверар эди»”» («Зод ал-маод», 4/54).\nҲижома учун муайян ҳафта кунларини танлашга келсак, бу тўғрида саҳобалардан айрим хабарлар келган бўлсада, билишимизча, табобатда бунга оид бирор гап айтилмаган. Имом Aҳмад шанба ва чоршанба кунлари ҳижома олишдан тийилар эди. Буни Ибн Қаййим «Зод ал-маод»да (4/54) Халлолдан нақл қилган.\nИбн Муфлиҳ раҳимаҳуллоҳ айтади: «Шанба ва чоршанба кунлари ҳижома олиш макруҳ кўрилади…\nМарвазий деди: «Aбу Aбдуллоҳ (Имом Аҳмад) якшанба ва сешанба кунлари ҳижома қилдирар эди».\nЗуҳрийдан «мурсал» кўринишда ривоят қилинади: «Ким шанба ёки чоршанба куни ҳижома қилдирса ва унга моховлик етса, ўзидан бошқани маломат қилмасин». Бу ҳадисни Aҳмад ривоят қилган ва ҳужжат деб билган. Aбу Довуд: «Санади бор, бироқ саҳиҳ эмас», деган.\nБайҳақий ҳам бир неча олимлар ҳадис санадини келтирганини айтиб ўтган ва уни заиф санаган. Тўғрироғи бу сўз тобеийнинг сўзидир.\nУни яна Aбу Бакр ибн Aбу Шайба ўзининг санади билан Макҳулдан «мурсал» кўринишда ривоят қилган.\nИмом Aҳмадга бир киши ҳадисни менсимай, чоршанба куни ҳижома олгани айтилганида: «Қайси ҳадисни?» деб сўрайди. «Моховлик етиши ҳақидаги ҳадис», дейишганида: «Ҳадисни менсимасликка ҳеч кимнинг ҳаққи йўқ», деган. Халлол ривояти.\nИбн Умардан «марфуъ» кўринишда ривоят қилинади: «Жума куни бир вақт бор. У вақтда ким ҳижома қилдирса, шифосиз дардга йўлиқади». Ҳадисни Байҳақий «ҳасан» санад билан ривоят қилган. Санадида Aттоф ибн Холид бор бўлиб, у заиф ровийдир» (Ибн Муфлиҳ. «Aл-одоб аш-шаръийя», 3/333).\nШунингдек, Ибн Маин ва Aли ибн ал-Мадинийдан ҳам шунга ўхшаш ривоятлар келган.\nAvvalgi maqolaФарзанд тарбиясидаги хатолар (9): Болаларнинг қўрқинчли тушлар кўришларига сабабчи бўлиш\nKeyingi maqola Маййит қабрга қайси тарафдан киритилади ва уни қабрга ким қўяди?


ТДЮУ ва Давлат хизматлари агентлиги кадрлар масаласида ҳамкорлик қилади\n23 Мая 2019 733\nДавлат хизматлари агентлиги директори Ҳ.Турахужаев ва Тошкент давлат юридик университети ректори Е. Каньязов ўзаро ҳамкорлик тўғрисида меморандум имзолади. Бу ҳақда Давлат хизматлари агентлиги маълум қилмоқда.\nМаълум қилинишича, мазкур ҳамкорликдан кўзланган асосий мақсад — Давлат хизматлари соҳасига юқори малакали кадрларни жалб этиш.\nТДЮУ талабаларини фаолиятнинг асосий йўналишлари билан таништириш мақсадида семинарлар, конференциялар, давра суҳбатлари, очиқ эшиклар кунлари ва меҳнат ярмаркаларини ўтказиш кўзда тутилган.\nБундан ташқари, Давлат хизматлари агентлиги ҳузурида ТДЮУ талабаларининг дарсдан сўнг назарий билимларини амалиётда янада мустаҳкамлаши учун келгусида Давлат хизматлари агентлиги қошида махсус “Клуб” ташкил этиш режалаштирилган.\n30 Авг 2019 5882\n23 Авг 2019 2718\n21 Авг 2019 2647\n7 Сен 2019 2527\n23 Авг 2019 2476\n31 Авг 2019 2438\n21 Авг 2019 2407\n6 Сен 2019 2360\n6 Сен 2019 2308\n28 Авг 2019 2268\n30 Авг 2019 2136\n28 Авг 2019 2075\n28 Авг 2019 1995\n11 Сен 2019 1937\n15 Сен 2019 1925\n15 Сен 2019 1789\n14 Сен 2019 1712\n28 Авг 2019 1466\n20 Авг 2019 1434


Қайта тикланган iPhone’лар ишончлими? Apple собиқ ходими аниқлик киритади - Terabayt.Uz\nҚайта тикланган iPhone’лар ишончлими? Apple собиқ ходими аниқлик киритади\nApple гаджетлари одатда ишончли ва мустаҳкам, аммо барибир баъзан уларнинг айрим қисмларида нуқсонлар учраб туради. Шундай ҳолларда корпорация харидорнинг девайсини янгисига алмаштириб беради, эскисини эса, ўша қисмини алмаштирган ҳолда, «Худди янгидек» белгиси остида арзонроққа сотади.\nЎҚИНГ: Apple «худди янгидек» iPhone 8 ва 8 Plus’ларни арзон сота бошлади\nХўш, «Худди янгидек» iPhone, iPad ва бошқа Apple девайслари сотиб олишга арзийдими? Уларда яна бирор «ишкал» чиқиб қолмайдими?\nReddit ресурси фойдаланувчиларидан бири худди шу саволлар борасида бошқаларнинг фикри билан қизиқди. У ерда эса Apple’нинг собиқ ходими – мижозларни қўллаб-қувватлаш хизмати бўлмиш Genius Bar секциясида етти йил ишлаган киши жавоб берган.\nСобиқ ходимнинг ишонч билан айтишича, Apple қайта тикланган қурилмаларига чиндан ҳам катта эътибор билан ёндашади. Ҳатто бу борада купертинолик корпорацияни тенгсиз дейиш ҳам мумкин – бошқа ишлаб чиқарувчилар қайта тикланаётган қурилмаларининг сифатли чиқиши ва синовдан ўтказилишига унингчалик жиддий қарашмайди.\nApple заводларида қарча қайта тикланган барча гаджетлар, шу жумладан iPhone ва iPad’лар мутлақо янги корпус ва аккумулятор билан таъминланади. Уларнинг ишлаш қобилияти мутахассислар томонидан синчковлик билан текширилади. Шу боис ҳам «Худди янгидек» iPhone, iPad ва Mac сингари девайсларга купертиноликлар қўрқмасдан бир йил кафолат беришади.\n#Apple iPad #Apple iPhone #маслаҳат #Планшетлар #смартфонлар # Apple


Ўзбекистонда янги автомобиль – Chevrolet Tracker тақдимоти бўлиб ўтди видео 22-12-2018, 13:57 | Zamin.uz\nЎзбекистонда янги автомобиль – Chevrolet Tracker тақдимоти бўлиб ўтди (видео)\nНурафшон шаҳрида GM Uzbekistan томонидан йиғилаётган янги автомобиль модели Chevrolet Tracker тақдимоти бўлиб ўтди. «Ўзавтосаноат» бошқаруви раиси маркетинг масалалари бўйича ўринбосари Умиджон Салимовга кўра, 2 ой ичида 2 мингдан ортиқ Chevrolet Tracker йиғилган.\n10 кун ичида 1000дан ортиғи аллақачон сотиб бўлинган. 2019 йилда 10-12 минг дона Tracker йиғиш режалаштирилмоқда. Ҳозирда автомобилни йирик узелли йиғиш амалга оширилмоқда. У.Салимовга кўра, кроссоверни йиғишни давом эттириш GM компанияси билан олиб борилаётган музокаралар натижасига боғлиқ.\nChevrolet Tracker техник кўрсаткичлари қуйидагича:\nДвигатель - 1796 см3 (1.8L)\nКузов ўлчами - 4248/1792/1674\nБазаси - 2555\nЭнг юқори тезлиги соатига 180 км/соат. 11 сонияда 100 км/соат тезликка эриша олади. 100 км масофага аралаш циклда 7,1 л, шаҳарда 9,3 л, шаҳар ташқарисида 5,8 л ёқилғи сарфлайди. Ёқилғи баки 53 литр.\nChevrolet Tracker экспорт қилинмайди, фақат маҳаллий бозордаги талаб учун етказиб берилади.\nБир муддат аввал, Ўзбекистон бозори учун Chevrolet Tracker нархлари маълум қилинган эди. LT M/T тўплами 184 308 855 сўм (22172.12 АҚШ доллари), Chevrolet Tracker Premier A/T 215 680 575 сўм (25946.1 АҚШ доллари) қийматида сотилиши билдирилди. Ж.Кореяда айни модел нархи 17 000, АҚШда 19 000 АҚШ долларидан бошланади. “Замин” янгиликларини “Telegram”да кузатиб боринг\n25-10-2021, 13:37, Дунё\nЯнгиликлар » Авто » Ўзбекистонда янги автомобиль – Chevrolet Tracker тақдимоти бўлиб ўтди (видео)


21:50 / 24.06.2019 12807\nБугун, 24 июнь куни Ахборот ва оммавий коммуникациялар агентлигининг анжуманлар залида Монополияга қарши курашиш қўмитаси раҳбарияти ва масъул ходимлари иштирокида матбуот анжумани бўлиб ўтди.\n«Биз айнан шу мавзуда мақола тайёрлаб қўйган эдик, ҳозир қисқача изоҳ беришга ҳаракат қиламан, — деди Умматов. — Монополист деган тушунчани аниқ белгилаб берадиган мезонлар бор. Агар бирор корхона ёки тузилманинг бозордаги улуши 50 фоиздан кўп бўлса, у монополист ҳисобланади. Бугунги кунда «Ўзбекистон ҳаво йўллари» миллий авиакомпаниясининг улуши 50 фоиздан кўп ва ўз-ўзидан аёнки, у монополия субъекти саналади».\nТадбир давомида «Қонун чиқарувчи орган келгусида Ўзбекистонда монополия билан шуғулланадиган ташкилотлар камайиши ҳақида айтиб ўтган эди. Лекин ҳозирча улар камайгани йўқ. Яқин келажакда уларнинг сонини қисқартириш бўйича қандай ишларни амалга ошириш кўзда тутилган?» — деган савол билан мурожаат қилинди.\n«Сиз нимага асосланиб уларнинг сони камаймаган деб ҳисоблайсиз? — дея саволга савол билан жавоб йўллади Бекзод Умматов. — Агар сиз айтаётган гап «Ўзбекистон ҳаво йўллари» миллий авиакомпанияси, GM Uzbekistan ёки «Ўзбекистон темир йўллари» акционерлик жамиятига тааллуқли бўлса, унда тўғри. Лекин умуман, иқтисодиётдаги рақобат муҳити хусусида тўхталадиган бўлсак, вазиятга фақат шу ташкилотлардан келиб чиқиб баҳо бериш унчалик тўғри эмас».\nЭслатиб ўтамиз, «Ўзбекистон ҳаво йўллари» МАК раҳбарияти вакиллари иштирокида ўтказилган матбуот анжумани вақтида «Ўзбекистон ҳаво йўллари» монопол компания эмаслигини маълум қилинганди.


Каримов Россиялик миллиардерга вертолет совға қилди « O'zbekiston ERK Demokratik Partiyasi\nКаримов Россиялик миллиардерга вертолет совға қилди\n07 September 2012 - 8:30\nЎзбекистон президенти, Россиялик мултимиллиардер Алик Ибрагимовга, ўғлининг никох тўйи муносабати билан вертолет совға қилгани хақида, Россия матбуотида хабарлар пайдо бўлди.\nРоссиялик машхур актер, Грузия ва Чувашия халқ артисти унвонигахам сазовор кўрилган Станислав Садальский ўзининг блогида, Россиялик таниқли бой хонадонида бўлиб ўтган тўйнинг қизиқарли тафсилотларини ёзди.\nМосквадаги Черкизов бозорининг собиқ хўжайини, Евроосиё Еврейлар Конресси вице президенти миллиардер Тельман Исмаиловга қарашли Анталия шахридаги хашаматли мехмонхонада бўлиб ўтган тўйга кўплаб таниқли мехмонлар қаторида актер Станислав Садальский хам ташриф буюрган.\nАктернинг ёзишича, ўта хашаматли ва дабдабали тўйга, таниқли хорижлик санъат усталари билан бир қаторда постсовет худуди республикаларининг сиёсатчилари хам етиб келишган.\nСадальскийнинг ёзишича, хар бир келган таниқли мехмон, 3 нафар тан соқчиси билан ташриф буюришган. Улар тўйхона сохибига асосан қимматбахо олтин ва олмосдан тайёрланган қиматбахо буюмлар хадя қилишган.\n– Ажабланарлиси, турк соқчилари жуда кам эди. Лекин хар бир келган мехмон ўзи билан энг ками уч нафар каллакесар билан келган эди! Келин куёвга жуда кўп тақинчоқлар ва бир уюм тилла қутилар топширишди. Ўзбекистон президенти эса вертолет совға қилди, – деб ёзган ўзининг блогида Россиялик актер.\nЖурналист Улуғбек Хайдаров тайёрлади.


БИЗ УЧУН ЖАМИЯТДА БЕГОНА БОЛА ЙЎҚ ВА БЎЛМАСЛИГИ КЕРАК\nЖамият 31.05.2019 286\nМамлакатимизда болалар ҳуқуқлари, эркинликлари ва қонуний манфаатларини ҳимоя қилиш, пировардида соғлом ҳамда баркамол авлодни камол топтириш учун зарур барча шарт-шароит ва маънавий-ахлоқий муҳитни таъминлаш масалалари давлат сиёсатининг асосий йўналишларидан этиб белгиланган. Бинобарин, болалар келажагимиз ворислари, миллатимиз давомчилари сифатида эъзозланади.\nЎзбекистон 1992 йилда БМТнинг Бола ҳуқуқлари тўғрисидаги конвенциясини ратификация қилган. Бу муҳим қадам юртимизда бола ҳуқуқларига оид давлат сиёсатининг шаклланиши ҳамда изчил ривожлантирилиши учун мустаҳкам замин яратди. Бола ҳуқуқлари тўғрисидаги конвенция, таъбир жоиз бўлса, дунё болаларининг ўзига хос Конституциясидир.\nПрезидентимиз Шавкат Мирзиёев томонидан 2019 йил 22 апрелда қабул қилинган "Бола ҳуқуқлари кафолатларини янада кучайтиришга оид қўшимча чора-тадбирлар тўғрисида"ги қарор ва 1 июнь - Халқаро болаларни ҳимоя қилиш куни арафасида, яъни 29 майда қабул қилинган "Ихтисослаштирилган ўқув-тарбия муассасалари фаолиятини тубдан такомиллаштириш тўғрисида"ги қарор ана шу долзарб вазифалар ижросига қаратилгани билан ғоят аҳамиятлидир. Ҳаракатлар стратегияси ижроси доирасида ишлаб чиқилган ва тасдиқланган мазкур тарихий қарорлар соҳадаги ислоҳотларни сифат жиҳатидан мутлақо янги даражага кўтарди.\nБу ҳақда фикр юритганда, авваламбор, юртимизда ўтган даврда бола ҳуқуқларини ҳимоя қилиш ва кафолатлашнинг ҳуқуқий асослари яратилганини таъкидлаш лозим. Ўзбекистон Республикаси Конституциясининг 64-моддасида белгиланганидек, ота-оналар ўз фарзандларини вояга етгунларига қадар боқиш ва тарбиялашга мажбурдирлар. Давлат ва жамият етим болаларни ва ота-оналарининг васийлигидан маҳрум бўлган болаларни боқиш, тарбиялаш ва ўқитишни таъминлайди, болаларга бағишланган хайрия фаолиятларини рағбатлантиради.\nБугунги кунда "Бола ҳуқуқларининг кафолатлари тўғрисида", "Таълим тўғрисида", "Вояга етмаганлар ўртасида назоратсизлик ва ҳуқуқбузарликларнинг профилактикаси тўғрисида", "Ўзбекистон Республикасида ёшларга оид давлат сиёсати тўғрисида"ги қонунлар амал қилмоқда. 2017 йилда эса "Болаларни уларнинг соғлигига зарар етказадиган ахборотдан ҳимоя қилиш тўғрисида"ги Қонун қабул қилинди.\nҲаракатлар стратегиясида белгиланган вазифаларни амалга ошириш жараёнида таълимнинг барча бўғини, тиббиёт соҳаси давр руҳига монанд такомиллаштирилмоқда. Бунда оилалар манфаатларини таъминлаш, навқирон авлодни миллий анъана ва қадриятларимизга ҳурмат руҳида тарбиялаш юзасидан кенг қамровли лойиҳалар амалга оширилаётир.\nШу билан бирга, болаларнинг ҳуқуқлари ва қонуний манфаатларини ҳимоя қилиш ва уларнинг баркамол авлод бўлиб вояга етишини таъминлаш борасидаги фаолиятнинг институционал ва ҳуқуқий асосларини тубдан такомиллаштириш зарурати тобора ортиб бормоқда. Янги қарорлар бу тизимдаги ислоҳотларга шиддат ва шижоат бағишлайди.\nДавлатимиз раҳбарининг "Ихтисослаштирилган ўқув-тарбия муассасалари фаолиятини тубдан такомиллаштириш тўғрисида"ги қарорида таъкидланганидек, мамлакатимизда соғлом ва баркамол авлодни тарбиялаш, маънавий-ахлоқий, жисмонан етук, ватанпарвар, миллий анъана ва қадриятларимизга садоқатли ёшларни вояга етказиш, уларни амалга оширилаётган кенг кўламли ислоҳотларнинг фаол ва жонкуяр иштирокчисига айлантиришга қаратилган комплекс чора-тадбирлар амалга оширилмоқда.\nИхтисослаштирилган ўқув-тарбия муассасаларининг ушбу жараёндаги иштироки, шунингдек, жисмонан ва руҳан соғлом шахсни тарбиялаш, болаларда меҳнатсеварлик ва комилликка интилиш туйғуларини шакллантиришдаги фаолиятини янада такомиллаштириш талаб этилаётганди. Вояга етмаганларни ихтисослаштирилган ўқув-тарбия муассасаларига жойлаштиришда уларнинг ижтимоий ҳолати, шахсий хислатлари, содир этган қилмишининг хавфлилик даражасини тўлиқ ва тўғри баҳолаш долзарб бўлиб турганди.\nИхтисослаштирилган ўқув-тарбия муассасаларидаги бугунги ҳолат ўқув жараёнини давлат таълим стандартлари асосида сифатли ташкил этиш, ўқитувчи, тарбиячи, психолог ва бошқа ходимларнинг тарбияланувчиларга таълим бериш, уларга касб-ҳунар ўргатиш борасидаги кўникма ва малакаларини оширишни тақозо этди.\nШу нуқтаи назардан, Президентимизнинг ушбу қарори вояга етмаганлар ўртасида назоратсизлик ва ҳуқуқбузарликларнинг олдини олиш, алоҳида шароитларда тарбиялаш ва таълим беришга муҳтож бўлган ёшлар билан ишлаш тизимини тубдан такомиллаштириш мақсадига қаратилгани билан ниҳоятда муҳимдир.\nҚарорга мувофиқ, Ўзбекистон Республикаси Халқ таълими вазирлиги, Олий ва ўрта махсус таълим вазирлиги, Бош прокуратура ва Ички ишлар вазирлигининг Бахт шаҳридаги ўғил болалар махсус коллежи, Қўқон шаҳридаги махсус енгил саноат коллежи, Самарқанд шаҳридаги 64-сонли ўғил болалар мактаб-интернати ва Чиноз туманидаги 5-сонли қиз болалар мактаб-интернати негизида Ўзбекистон Республикаси Халқ таълими вазирлиги ҳузурида Республика ўғил болалар ўқув-тарбия муассасаси ҳамда Республика қиз болалар ўқув-тарбия муассасасини ташкил этиш таклифи маъқулланди.\nЎз навбатида, Ўзбекистон Президентининг "Бола ҳуқуқлари кафолатларини янада кучайтиришга оид қўшимча чора-тадбирлар тўғрисида"ги қарорининг халқаро даражадаги тарихий аҳамияти ҳақида сўз борганда, ушбу ҳужжат Бола ҳуқуқлари тўғрисидаги конвенцияга ҳар томонлама мутаносиб эканини эътироф этиш даркор. Ўзбекистон БМТнинг мазкур конвенцияси талабларига қатъий риоя этиб келмоқда.\nҚарорда бу борадаги ишларни янада юксак босқичга кўтариш бўйича янги ташаббуслар илгари сурилди. Хусусан, Бола ҳуқуқлари тўғрисидаги конвенциянинг 30 йиллигини кенг нишонлаш бўйича чора-тадбирлар дастури қабул қилинади. Болалар ҳуқуқларини ҳимоя қилиш ва уларга қулай шарт-шароит яратишга оид миллий ҳаракатлар дастури тасдиқланади.\nБундан ташқари, Ўзбекистон Республикаси Жиноят кодексини БМТнинг Бола ҳуқуқлари тўғрисидаги конвенциясига доир Факультатив протоколга (2000 йил 25 май, Нью-Йорк) мувофиқлаштиришни назарда тутувчи қонун лойиҳасини ишлаб чиқиш вазифаси белгилаб берилди.\nПрезидент қарорининг долзарблиги ва муҳимлиги нимада?\n1. Ўзбекистонда 18 ёшга тўлмаган 12 миллион 200 минг нафардан ортиқ бола бор. Аммо, болаларнинг ҳуқуқлари ва манфаатларини ҳимоя қилиш бўйича ихтисослаштирилган институт мавжуд эмасди. Шу маънода, Олий Мажлиснинг Инсон ҳуқуқлари бўйича вакили (омбудсман) ўринбосари - Бола ҳуқуқлари бўйича вакил лавозимининг жорий этилиши маъқуллангани ниҳоятда муҳимдир.\n2. Юртимизда боланинг манфаатларига алоқадор масала ҳал этилаётганда, афсуски, унинг ўз фикри тингланишини таъминловчи механизмлар ҳалигача шакллантирилмаган. Эндиликда шу долзарб муаммо ҳам амалий ечимини топди: тегишли вазирлик ва ташкилотларга уч ой муддатда боланинг оқилона ва мустақил фикрлаш қобилиятини баҳолаш мезонларини ишлаб чиқиш ва тасдиқлаш вазифаси юклатилди.\n3. Давлатимиз раҳбари қайд этганидек, оилада боланинг манфаатларига тааллуқли ҳар қандай масала ҳал қилинаётганда, шунингдек, ҳар қандай суд муҳокамаси ёки маъмурий муҳокама даврида бола ўз фикрини ифода қилишга ҳақлидир. Бунда қарор қабул қилишга ваколатли органлар ва шахслар боланинг манфаатига тааллуқли масалани ҳал қилишда оқилона ва мустақил фикрлаш қобилиятига эга боланинг фикрини, унинг ёшидан қатъи назар, жиддий омил сифатида кўриб чиқиши ҳамда боланинг энг устун манфаатларини назарда тутувчи қарорни қабул қилиши шарт.\nПрезидент қарорида бола ҳуқуқлари кафолатларини кучайтиришга қаратилган бир қатор муҳим қоидалар белгиланди. Бунда БМТ Бола ҳуқуқлари бўйича қўмитасининг тавсиялари, Бола ҳуқуқлари тўғрисидаги конвенция талаблари ҳамда Ўзбекистон Республикаси Конституцияси ва қонунларида мустаҳкамланган тегишли нормаларга таянилди. Ушбу қарор билан бола ҳуқуқлари кафолатларини янада кучайтиришга қаратилган янгиликлар қуйидагилардан иборат.\nБиринчидан, ота-она қарамоғисиз қолган болаларга муниципал ва аниқ мақсадли коммунал уй-жой фондидаги ўзлари яшаб турган турар жойларни улар Меҳрибонлик уйларига жойлаштирилган, васийлик ёки ҳомийлик органининг розилигига кўра васийликка ёки ҳомийликка олувчи билан бирга яшаётган бутун вақт мобайнида, ўн саккиз ёшга тўлгунга қадар бронлаштириш ҳуқуқи берилмоқда.\nХалқаро экспертлар фикрича, интернат шаклидаги муассасалардаги болалар сонини қисқартириш жуда муҳим. Бунга эришиш учун эса ижтимоий ҳимояга эҳтиёжманд оилаларга ёрдам бериш лозим.\nМаълумотларга қараганда, Шарқий Европа ва Марказий Осиё мамлакатларидаги ҳар 100 минг боланинг 666 нафари, Ўзбекистонда эса 200 нафардан кўпроғи интернат шаклидаги муассасаларда тарбияланмоқда. Ўзбекистондаги бундай кўрсаткич минтақадагидан паст бўлса-да, ушбу муаммолар эътибордан четда қолиши мумкин эмас.\nБу фикрларнинг далили сифатида бир мисол келтирамиз. Яъни, 2011-2017 йилларда Меҳрибонлик уйларида таълим-тарбия олиб чиққан ва уй-жойга муҳтож 1 минг 406 нафар битирувчи - навқирон фуқароларимизнинг 55 фоизи (773 нафари) уй-жойли бўлган, аммо қолган 45 фоизи (633 нафари) яшаш жойи билан таъминланмаган.\nШу боис Президентимизнинг қарорида Меҳрибонлик уйларида тарбия кўраётган етим болалар ва ота-онасининг қарамоғидан маҳрум бўлган болаларга ғамхўрлик кўрсатишга доир янги амалий чоралар белгиланган. Жумладан, келгуси ўқув йилидан бошлаб олий таълим муассасаларига абитуриентларни қабул қилишнинг умумий сонидан Меҳрибонлик уйи ва болалар шаҳарчасининг битирувчилари бўлган чин етимлар учун қўшимча равишда бир фоиз давлат гранти асосидаги қабул квоталарини ажратиш тартиби жорий этилади.\nЯнада эътиборлиси - "Етим болалар ва ота-она қарамоғидан маҳрум бўлган болаларни ижтимоий ҳимоялаш тўғрисида"ги Қонун лойиҳаси ишлаб чиқилади.\nИккинчидан, боланинг рўйхатда туриш жойи ва фуқаролигидан қатъи назар, уларга барча ижтимоий хизматлар кўрсатилиши йўлга қўйилади. Бу, ўз навбатида, мамлакатимизда болаларнинг таълим олиш, соғлиқни сақлаш тизими хизматидан фойдаланиш, умуман, ижтимоий таъминот ва ижтимоий ҳимоядан манфаатларини изчил оширади.\nУчинчидан, болаларнинг давлат органларига бевосита қилган мурожаатларини тўлиқ кўриб чиқиш кафолатланадиган бўлди. Бундан буён бола тўлиқ муомала лаёқатига эга эмаслиги важлари билан бу турдаги мурожаатларни кўрмасдан қолдиришга йўл қўйилмайди. Аҳамиятли томони шундаки, илгари болаларнинг васийлик ва ҳомийлик органларигагина мурожаат қилиш билан чегараланган ҳуқуқи бошқа органларга мурожаат қилиш ҳуқуқи билан кенгайтирилди.\nТўртинчидан, ўн саккиз ёшга тўлмаган шахсларга алимент тўлаш ҳақида ота-она ўртасида келишув бўлмаганда ёки алимент ихтиёрий равишда тўланмаганда ва ота-онадан бирортаси ҳам алимент ундириш тўғрисида судга мурожаат қилмаган ҳолларда, 14 ёшга тўлган бола ўзининг таъминоти учун ота ёки онадан ёхуд ота-онаси билан бирга яшамаётган бўлса, бир вақтнинг ўзида ота-онанинг ҳар иккаласидан қонунда белгиланган миқдорда алимент ундириш тўғрисида даъво қўзғатишга ҳақли экани қарорда қатъий қайд этилган.\nБу адолатли талаб мисолида айни йўналишдаги ислоҳотлар нечоғлик шахдам эканини кўриш мумкин. Нега деганда, кейинги даврда Оила кодексига бола балоғат ёшига етишига қадар бўлган даврда алиментларни, шу жумладан кўчмас ёки кўчар мулк ёхуд ва бошқа қимматбаҳо буюм тақдим этиш йўли билан ҳам барвақт тўлаш имконияти тўғрисида норма киритилган. Бунда вояга етмаган боланинг ҳуқуқлари бузилмайди. Ҳозир ҳар бир болага тўланиши керак бўлган алимент миқдори ўрнатилган энг кам иш ҳақининг 75 фоизидан оз бўлмаган миқдорда белгиланган.\nБешинчидан, эндиликда болаларни ҳимоя қилиш мақсадида судларга ариза билан мурожаат қилишда даъвогар давлат божи ва тўловлардан озод қилинади. Болалар манфаатлари йўлидаги бу имтиёз ҳам халқаро ҳуқуқий ҳужжатларга тўла мутаносибдир.\nБМТнинг Бола ҳуқуқлари тўғрисидаги конвенцияси 3-моддасида болани ижтимоий қўллаб-қувватлаш, суд, маъмурий бошқарув ва қонунчилик органлари томонидан қарорлар қабул қилишда боланинг энг устун манфаатлари кўзланиши тавсия қилинган. ЮНИСЕФ тавсиясига кўра, бола манфаатларида судларга киритилган даъволар бож ва бошқа тўловлардан озод қилиниши мақбул ҳисобланади.\nОлтинчидан, шу йил сентябрь ойидан эътиборан мамлакатимизда эркаклар ва аёллар учун никоҳ ёши 18 ёшни ташкил этади. Бу қоида БМТ Бола ҳуқуқлари бўйича қўмитасининг тавсияси бўйича жорий этилди. Илгари, Оила кодекси 15-моддасига кўра, никоҳ ёши эркаклар учун ўн саккиз ёш, аёллар учун ўн етти ёш этиб белгиланганди. Бу борадаги хорижий тажрибага назар солинса, Россия, Қозоғистон, Тожикистон каби дунёнинг 154 та мамлакатида никоҳ ёши 18 ёш эканини кўриш мумкин.\nЕттинчидан, ҳозирги вақтгача қонунчилигимизда чет эл фуқароси ёки фуқаролиги бўлмаган бола маъмурий ҳуқуқбузарлик ёки жиноят содир қилса, унинг ота-онаси Ўзбекистонда қонуний асосга кўра яшаб турган бўлса-да, ҳуқуқбузар болани мамлакатдан чиқариб юборишга доир норма мавжуд эди. Қарорда ушбу нормани бекор қилиш йўлида муҳим қадамлар қўйилди.\nБинобарин, Бола ҳуқуқлари тўғрисидаги конвенциянинг 8-моддасига биноан, иштирокчи давлат бола ўз ота-онасидан боланинг хоҳиш-иродасига зид тарзда айрилишига йўл қўймайди. Боланинг энг устун манфаатлари шундай айрилишни талаб қиладиган ҳоллар бундан мустасно.\nҚарор талабларидан келиб чиққан ҳолда, амалдаги бир қанча қонун ҳужжатларига ўзгартиришлар киритилади. Оила, Уй-жой, Жиноят кодекслари, "Бола ҳуқуқларининг кафолатлари тўғрисида", "Ўзбекистон Республикаси Олий Мажлисининг Инсон ҳуқуқлари бўйича вакили (омбудсман) тўғрисида", "Жисмоний ва юридик шахсларнинг мурожаатлари тўғрисида", "Ҳуқуқбузарликлар профилактикаси тўғрисида"ги қонунлар ҳамда Вазирлар Маҳкамасининг 1996 йил 21 ноябрдаги 408-сонли қарори шулар жумласидандир.\nЎзбекистонда ювенал адлия тизимини жорий этиш ишлари ҳам бошлаб юборилди. Бу жараёнда қонун ҳужжатларидаги "вояга етмаган" ва "бола" каби тушунчаларни бирхиллаштириш масаласи муҳим аҳамиятга эга. Чунки бундан кўзланган мақсад 18 ёшга тўлмаган шахсларнинг ҳуқуқий муносабатлар субъекти сифатида қатнашиши учун қулай шароит яратишдан иборат.\nБундан буён оналик ва болаликка оид статистик маълумотлар "stat.uz" веб-сайтига жойлаштирилади ва доимий равишда янгилаб борилади. ФҲДЁ органлари билан туғилиш ва ўлим тўғрисидаги электрон маълумотлар алмашиш бўйича тизимнинг тўлиқ ишлашини таъминлашга қаратилган "Йўл харитаси" ишлаб чиқилади.\nХулоса қилиб айтганда, Президентимизнинг мазкур қарорларини болажон халқимиз, болапарвар жамиятимиз улкан эътибор ва эътироф билан кутиб олгани бежиз эмас. Бинобарин, "Биз учун жамиятда бегона бола йўқ ва бўлмаслиги керак. Ҳаммаси ўзимизнинг, Ўзбекистонимизнинг болалари. Вақтида меҳр кўрсатсак, ишга, илмга, касбу ҳунарга, эзгу фазилатларга ўргатсак, уларнинг йўлини очиб берсак, эртага фойдаси ўзимизга, жамиятимизга тегади".\nЎзбекистон Республикаси Олий Мажлиси Қонунчилик палатаси депутати, академик


Меҳнат мигрантлари Россиянинг янгича «меҳмондўстлигидан» кўп нарса кутмаяпти\nПандемия вақтида Россия Марказий Осиёлик мигрантлардан воз кечди. Энди ишчилар етишмаётган бир пайтда, Россия мамлакатга кириш талабларини енгиллаштириб, яхшироқ муносабатни ваъда қилмоқда, аммо бунга ҳеч ким ишонмаяпти.\n24 март куни Москвадаги Внуково аэропортида ўз рейсларини кутаётган Марказий Осиёликлар. [Александр Неменов/AFP]\nБИШКЕК – Ҳуқуқ фаолларига кўра, Россиянинг меҳнат мигрантлари учун кириш талабларини соддалаштириш қарори – ишчи кучи танқислигига дуч келган саноат соҳаларини қўллаб-қувватлашга қаратилган чора, холос. Уларнинг айтишича, Москванинг ҳуқуқбузарликларга барҳам бериши ҳақидаги ваъдасига энди ҳеч ким ишонмаяпти.\nРоссия ҳукумати 10 феврал куни пандемия сабабли ишчи кучи танқислигига дуч келган соҳалар, жумладан, қурилиш ва қишлоқ хўжалигини қўллаб-қувватлаш мақсадида меҳнат мигрантлари учун кириш тартиби соддалаштирилишини маълум қилди, деб ёзади Moscow Times.\nКарвонсарой билан суҳбатда бўлган қирғизистонлик ҳуқуқбонларга кўра, бу чора ишчи кучи танқислиги шароитида Россияни қўллаб-қувватлаш мақсадини кўзлайди, холос. Улар мамлакатнинг мигрантларга нисбатан ёмон муносабати билан боғлиқ ўтмишини эслатиб ўтганлар.\nЎтган йили коронавирус пандемияси авжига чиқаётган вақтда, Россия ҳукумати мигрантларни ўз ҳолига ташлаб қўйди ва кўпчиликни ишидан маҳрум қилган қатъий карантин чоралари доирасида халқаро транспорт алоқаларини тўхтатди.\nКоронавирус пандемиясининг дастлабки босқичларида Россияда ишлаш ва яшаш рухсатномаларни янгилашга ошиқаётган мигрантлар, 3 апрел, Санкт-Петербург. [Олга Малцева/AFP]\nРоссия ҳукумати маълумотларига кўра, пандемияга қадар Россияда бўлган меҳнат мигрантларининг қарийб ярми ўтган йили мамлакатни тарк этган.\nКатта эҳтимол билан уларнинг кўпчилиги ҳуқуқ-тартибот органлари томонидан депортация ёки бошқа жазо чоралари таҳдидига дуч келган, дейди фаоллар. Мамлакатда қолганларнинг олтидан биригина у ерда расмий яшаш рухсатига эга.\nРоссия ички ишлар вазирлиги (ИИВ) маълумотларига кўра, декабр ойида Россияда истиқомат қилаётган 6,3 миллион мигрантнинг атиги миллионга яқини вақтинча яшаш рухсатномаси ёки вақтинча пропискага эга бўлган.\nЎтган йил март ойида Россия барча халқаро кириш-чиқиш авиапарвозларини тўхтатиб қўйгани сабабли, кўплаб мигрантлар бир неча кун, ҳатто ҳафталар давомида аэропортларда қолиб кетиб, ўз ватанларига қайта олмаган эдилар.\nПарвозлар қайта тикланган бўлса-да, тартибсиз бўлган.\nРоссия авиакомпаниялари йўловчиларга қийматини йўқотган чипталар пулини қайтаришдан бош тортар экан, ишсиз ва пулсиз қолган Марказий Осиёлик мигрантларни кўчада қолдирган.\nКейинчалик кириш чекловлари кучайтирилгани сабабли, мамлакатдан чиқиб кета олганлар Россияга қайтиб кира олмаганлар.\nҲуқуқ фаолларининг айтишича, Россиянинг худди шу меҳнат мигрантларига нисбатан «меҳмондўстлиги» ишчи кучи етишмагани туфайли турли саноат соҳаларининг иши тўхтаб қолганида қайта жонланган.\nИшчи кучининг ўткир танқислиги\nИшчи кучи танқислиги, асосан Москва ва Москва вилоятида кучли сезилмоқда. Москва шаҳар ҳокимияти ва ИИВ Тожикистон ва Ўзбекистондан келган мигрантларни қурилиш объектларида ишлашга жалб қила бошлаганлар.\nЭнди эса ҳукумат жафокаш мигрантларнинг зарурий ҳужжатларини тезроқ расмийлаштиришга, улар COVID-19га чалинган тақдирда даволаниш ва уч маҳал овқат билан таъминлашга сўз бермоқда.\nМарказий Осиёлик ҳуқуқбонлар ва мигрантларнинг ўзи Россиядаги меҳнат шароитларининг яхшиланганига ишонмайдилар.\nЎзбекистонлик ва тожикистонлик мигрантлар Россия етакчилигидаги Евроосиё иқтисодий иттифоқига аъзо бўлган Қозоғистон ва Қирғизистондан келган ишчиларга нисбатан қаттиқроқ муомалага дуч келишади, дейди қирғизистонлик Улан Оморов.\nБеларус орқали Россияга келган ўзбекистонлик ва тожикистонлик ишчилар куч идоралари томонидан таъқиб этилади, дейди Москвадаги супермаркетда ишловчи асли Тўқмоқ шаҳрилик Оморов.\n«Маҳаллий полициячилар ўзбек ва тожикларни қўлга олиб, изоляторларга жойлашади, улардан пул талаб қилишади, пора олганларидан кейин эса қўйиб юборишади», дейди у.\nУ ўзбекистонлик мигрант танишлари Россиядан Украинага иш излаб кетганини айтади. У ерда «маошлар камроқ бўлса ҳам, коррупция бу даражада авж олмаган», дейди у.\n«Ўзларида ишчи кучи етишмай турганида, куч идораларининг Россиядаги мигрантларни таъқиб қилиши ғалати», деди у.\nМаҳаллий чинни цехида ишлайдиган тошкентлик Норбек Ахмедов бир неча ой давомида қурилиш соҳасида иш топа олмагач, 2019 йилнинг ноябрида Россиянинг Новосибирск шаҳридан қайтиб келган.\n«Бизга нисбатан ҳурматсизликлари билан бунинг аксини кўрсатиб келган бўлса-да, энди Россиянинг қурувчилик компанияларига биз яна керак бўлиб қолдик», дейди Ахмедов. «Бу ерда ишим бор экан, Россияга қайтмайман.»\nЎз-ўзига хизмат қилувчи сиёсат\n2018 йилнинг декабрида Россия президенти Владимир Путин тарафидан янгиланган «Россия Федерациясининг 2025 йилга қадар мўлжалланган миллий сиёсати стратегияси» Россия манфаатларигагина хизмат қилади, дейди Тожикистоннинг «Перспектива+» нодавлат ташкилоти раҳбари Ойниҳол Бобоназарова.\n«Меҳнат миграцияси ҳақида гапирадиган бўлсак, Россияга Марказий Осиёлик оддий меҳнаткашлардан кўра юқори малакали ишчилар керак», деди душанбелик Бобоназарова.\nРоссиядаги тожик мигрантлари яшаш жойларида рўйхатдан ўтаётган вақтларида мунтазам равишда бюрократик муаммоларга ва ноқулай меҳнат шароитларига дуч келишади, деди у.\nБобоназарованинг қирғизистонлик ҳамкасби, Бишкекдаги «Килим шами» ҳуқуқбон нодавлат ташкилоти раҳбари Азиза Абдрасулова ҳам вазиятга худди шундай баҳо берган.\nСўнгги йилларда кўп мамлакатлар билан муносабатини бузган Россия Марказий Осиёдаги таъсирини кучайтиришга ҳаракат қилмоқда, деди у.\n«Пандемиядан кучсизланган Россия иқтисодиёти хорижлик ишчиларга муҳтож», деди у. «Россия бу ташаббусидан асосан ўзи фойда кўради.»\nМеҳнат мигрантларига талаб доимий эканига қарамай, Россия бу ишчиларнинг ҳуқуқларини кенг миқёсда бузишдан тўхташи амримаҳол, дея қўшимча қилди у.\nОчиғини айтайлик, Россияда Марказий Осиёдан келган мигрантларга қуллардек муомала қилишади\nЎша Совет ахлатхонада ҳеч бўлмаганман, мени ҳеч қизиқтирмайди.\nБизнинг раша - каша [каша русча бўтқа, шу билан бирга шаклсиз, заиф нарса; «Наша Раша» (Бизнинг Россия) русларнинг машҳур камчиликлари устидан куладиган таниқли телесериал]\nРоссия – бўлмағур, ахлат мамлакат\nБекорларни айтибсизлар. Қай мамлакатда мигрантларга осон бўлган? Коррупция ўзимизда камми. Керак бўлса ака укасидан пора олади. Давлат идора ходимлари порасиз ҳеч иш қилишмайди.\nРоссия ҳукумати Марказий Осиёлик мигрантларга худди ҳайвонлардек муамола қилади. Бу бечораларда танлов йўқ эканлигини билишади, шунинг учун ҳам кўнлига нима келса шуни қилади. Келгиндилар деган гапларини эшитмайдиган кун қачон келар экан? ((((((\nХалқимиз ўз ватанида иш топа олиши учун Худо давлатларимизни омонликда сақласин.\nРоссиянинг чўчқаларида меҳмондўстлик деган тушунчанинг ўзи йўқ. Ботқоқдан чиққан ёввойилар холос.\nБу ифлос мамлакат кимга ҳам керак?\nРоссиядаги россияликлар нацист.\nИқтисодиёти заифлашган Россия Марказий Осиёлик мигрантларни қайтара олмаяпти\nЗўравонлик, дискриминация, порахўрлик, иш ҳақларининг ўз вақтида тўланмаслиги, фуқаролар ва ҳатто полиция томонидан калтакланиш ҳолатларидан безор бўлган мигрантлар ўз ватанларида қолмоқдалар.\nРоссия ишчи кучи танқислигига қарамай, ноқонуний мигрантларни ҳайдамоқда\nМосква аксари Марказий Осиёдан келган ноқонуний мигрантларни 15 июнга қадар мамлакатни тарк этишга чақирди – акс ҳолда улар депортация қилинади.\nМарказий Осиёлик мигрантлар Россиянинг маҳбуслар меҳнатидан фойдаланиш режасидан норози\nМутасаддиларнинг маълум қилишича, Россияда қарийб 200 минг маҳбус мажбурий меҳнат каби жазо ижроси «ҳуқуқига» эга. Аммо, кузатувчиларга кўра, янги ташаббус мигрантларнинг шароитини янада оғирлаштиради.


Кредит/фоиз ҳақида қисқа қилиб фатво бера оласизми? - Musulmonlar\nКредит/фоиз ҳақида қисқа қилиб фатво бера оласизми?\n“Фоиз ейдиганлар, шайтон тегиб ақлини чалиб қўйган кишининг ҳаракатидан фарқли ҳаёт кечирмайди. Бу нарса – улар: “Савдо-сотиқ фоиз билан бир хил” деганликлари учундир. Аллоҳ савдо-сотиқни ҳалол қилган, фоизни эса ҳаром қилган. Кимга Раббидан бир насиҳат келса ва фоизга чек қўйса, ўтмишдаги иши ўзига тегишлидир; уни иши Аллоҳга оид. Ким яна давом этса, ана ўшалар жаҳаннам аҳолисидир. Улар у ерда ўлимсиз ҳолда қоладилар.” (Бақара 2/275)\nКредит Қарз Фоиз\nМавлуд, Бароат, Қадр, Меърож ва бошқа нишонланадиган кечалар


“МУЗЁРАР” ГУРУҲЛАРГА АЖРАТИШ УCУЛЛАРИ – .:: Xadicha.uz\n“МУЗЁРАР” ГУРУҲЛАРГА АЖРАТИШ УCУЛЛАРИ\nКўпчилик талабалар янги шароитда (янги синфда, курсда ва ҳ. к.) бир-бирларини танимайдилар, ўзларини йўқотиб қўядилар ёки ноқулай ҳис қиладилар. Янги шароитда, янги гуруҳлар тузишда ўртада дўстона муҳитни яратиш мақсадида “Музёрар” усули жуда қулай.\nБу усул муомаладаги тўсиқларни енгиб ўтишга ва ўзаро муносабатлардаги «музни» ёришга қаратилган. Музёрар танишув жараёнини ривожлантиради, иштирокчиларга ўзларини бемалол ҳис қилишга ёрдам беради.\nТренингга кириш жараёнида ҳар бир иштирокчи ўзини таништиради. Иштирокчиларнинг сони, кайфияти ва бошқа холатларидан келиб чиқиб, турли танишув усулларини танлаш мумкин. Мисол:\nАЖУРЛИ АРРА (МОЗАИКА) МЕТОДИ\nМетоднинг тавсифи: Ўзаро ўқитиш умумий базавий тамойилга асосланади. Ўқув гуруҳи кичик гуруҳларга бўлинади. Ҳар бир кичик гуруҳ аъзоси ўрганилаётган мавзунинг маълум соҳаси бўйича эксперт сифатида бошқаларни ўқитади. Ҳар бир гуруҳнинг мақсади барча иштирокчилар мавзуни тўла ҳажмда эгаллаб олишидан иборат.\nМетоднинг мақсади: мустақил фикрлаш, баҳолаш кўникмаси, ўзаро мулоқот маданиятини ошириш.\nМетоднинг қўлланилиши: – талабалар тўртта гуруҳга бўлинади. “Сукунли нун ёки танвин” мавзуси тўрт қисмга бўлиб олинади: изҳор, идғом, иқлоб, ихфо. Мазкур мавзулар тўрт нусхадан кўпайтирилади;\n– ҳар бир гуруҳга бир хилда ”Сукунли нун ёки танвин” мавзуси тарқатилади;\n– ўз ўрнида ҳар бир гуруҳ аъзосига изҳор, идғом, иқлоб, ихфо мавзулари тақсимлаб берилади;\n– ҳар бир талаба ўзига берилган мавзуни қунт билан ўқиб, ўрганиб чиқади;\n– кейинги жараёнда ҳар бир гуруҳдан “Изҳор” мавзусини олган талабалар ўз гуруҳларидан ажралиб, алоҳида думалоқ стол атрофида жамланишади;\n– ҳудди шу тариқа идғом, ихфо, иқлоб мавзусини олган талабалар ҳам алоҳида жамланишади ва ўзаро маълумотлар билан алмашишади;\n– улар ўз саволлари устида ишлашади, ўз дастлабки гуруҳлари аъзоларига қандай қилиб маълумотни энг самарали ифодалаш ва кўргазмали тақдим этишни биргаликда режалаштиришади;\n– энди улар “экспертлар” сифатида ўз дастлабки гуруҳларига қайтиб келишади ва шерикларини ўзлари билиб олган янгиликларга ўргатишади;\n– тўпланган маълумотларни бутун гуруҳ билан тақдимот қилишади;\n– гуруҳ баҳоси ҳар бир талабанинг баҳоси эканлигини унутмаслик лозим;\n– устоз томонидан янги ўқув материалнинг ўзлаштириш даражаси баҳоланади.\nХадичаи Кубро аёл-қизлар ўрта махсус билим юрти мударрисаси Г. Қурбонова


Ўзбекистонлик талабалар Россияда нималарни ўрганишмоқда? - 30.05.2022, Sputnik Ўзбекистон\nЎзбекистонлик талабалар Россияда нималарни ўрганишмоқда?\nТомск политехника университети талабалари ва университет маъмурияти вакиллари энг йирик ОТМ талабаси қандай бўлиши ҳақида сўзлаб беришди. 30.05.2022, Sputnik Ўзбекистон\nДунёнинг йирик университетларида таълим олиш барча мамлакатлар абитуриентлари учун ҳар доим қизиқ ва долзарб. Мана шундай йирик университетлардан бири Россияда, аниқроғи Томскда жойлашган. Ёшлар бу ерга ихтирочи, биолог, IT-мутахассис ва турли соҳаларда энг талабгир муҳандислар бўлиш учун ўқишга келишади. Томск политехника университети талабалари ва университет маъмурияти вакиллари энг йирик ОТМ талабаси қандай бўлиши ҳақида сўзлаб беришди. Ушбу университетда 200дан ортиқ ўзбекистонлик талаба таҳсил олади.Илм-фан келажагиТалабаларнинг айтишича, улар университетда ҳақиқий илмий ва ишлаб чиқаришга оид топшириқларни бажаришади. Азизбек Абдуллаев ТПУнинг бакалавриат босқичини тамомлаган. Ҳозирда “Машинасозликда материалшунослик” дастури бўйича магистратурада ўқишни давом эттирмоқда. У келажакда машинасозликда, қурилишда, тиббиётда ва кенг миқёсда керамикадан фойдаланиш учун унинг хусусиятларини чуқур ўрганмоқда.“Талабаларга Россия Фанлар Академиясининг Сибирь бўлими лабораторияси ва жиҳозларидан фойдаланиш учун рухсат бор. Ҳозир мен кўп вақтимни у ерда ўтказяпман ва керамиканинг бошқа материаллар билан ўзаро алоқасини ўрганяпман. Келажакда менинг тадқиқотларим керамика конструкцияларидан тиббиётда кенгроқ фойдаланиш имкониятини беради”,- дейди Азизбек.Зиравард Ахназарова ҳам Фарғона политехника университети билан икки томонлама диплом дастури бўйича магистратурада таҳсил оляпти. Ва ўқиш билан мактабдаги фаолиятини ҳам бирга олиб бормоқда. У “Тоза сув” (Чистая вода) дастури бўйича масофавий таълим олмоқда.“Мен Ўзбекистонда, Фарғона шаҳрида яшайман. Ҳозир мактабда биология фани ўқитувчиси бўлиб ишлаяпман ва бир вақтнинг ўзида ТПУда магистратура босқичида ўқияпман. Бу мен учун малакани ошириш ва карьерада янги йўналишлар дегани. Менга иш стажимни тўхтатмасдан таълим бериш жуда зарур эди. Бундан ташқари, диплом ҳам икки томонлама бўлади. Бу эса катта имконият беради. Чунки у билан меҳнат бозорида рақобатбардош бўлиш, Россияда ҳам, Ўзбекистонда ҳам ишлаш мумкин”, - дейди Зиравард.Келажакда магистратура талабаси аспирантурада ўқишни давом эттиришни яъни микробиологияни чуқур ўзлаштириб таълим беришдан умрини илм-фан йўлида давом эттиришни ният қилган.Олимлар орасидаУниверситетда талабаларга академиклар, фан номзодлари ва докторлари таълим беради. Жами 1700 нафар мутахассис фаолият юритади.“Хориждан келган талабаларни тушунишади. Агар ёрдам керак бўлса, ўқиш жараёнида ёрдам беришади”, - дейди Азизбек Абдуллаев.Томск политехника университети мутахассислари халқаро ташкилотларда масалан, Ядровий тадқиқотлар бўйича Европа ташкилотида, DESY “Германия электрон синхротрон” миллий марказида фаолият юритишади. Шунингдек, йирик илмий тадқиқотларда иштирок этишади. Илм-фан ва юқори технологиялар олами билан талабалар ҳам яқиндан танишиш имконига эга. Ёзда Зиравард Ахназарова магистрлик диссертацияси учун лаборатория тадқиқотларини ўтказиш мақсадида университетга келишни режалаштирган. Унинг диссертацияси токсикологик тадқиқотлар ёрдамида Томск табиати сувининг хавфсизлигини текширишга бағишланган.“Ҳозирда мени барча лаборатория ва амалий вазифаларига онлайн режимда боғлашади. Мен ҳамма қатори ўқитувчини тинглайман ва керакли билимларни оламан. Ёзга келиб илмий раҳбарим кўмагида билимларимни мустаҳкамлайман”,- дейди Зиравард.ОТМ вакилларининг сўзларига кўра, замонавий лабораториядан ташқари, университет инфратузилмасига Хакасиядаги географик полигон ва тадқиқот ядровий реактори- Россияда фаолият кўрсатаётган ягона тадқиқот реактори ҳам бор. Унда нафақат энергетикадаги янги технологиялар, балки ядровий тиббиёт учун дори-дармонлар ишлаб чиқарилади.Бундан ташқари, Томскдаги реакторда хориж фуқаролари ҳам таълим олишлари мумкин.“Томск политехника университетида 68 та илмий-тадқиқот ва илмий-талимий лабораториялар ва марказлар бор. Уларда илм-фанга энди кириб келаётган талабалар ҳам фаолият юритишмоқда. Талабалар замонавий илм-фан олдида турган муҳим вазифаларни ҳал қилишмоқда. Масалан, янги материаллар, экология ва биомедикал технологияларни ишлаб чиқиш ва яна бошқа йўналишларда”,- дейди университетнинг ўқув ишлари бўйича проректори Михаил Соловьёв.Инфратузилма: спорт ва ва ижодкорликУниверситет талабалари кўп вақтини асосан ўқиш ва тадқиқотларда ўтказади. Бироқ, таълим олишдан ташқари, университет бошқа тадбирларни ҳам мунтазам ташкиллаштириб келади. Мақсад- талабаларнинг маданият бўйича билимлариини кенгайтириш, Россия ва бошқа мамлакатлар тарихини ўргатиш.“Университетда кўп маданиятли муҳит шаклланган бўлиб, бу талабаларга нафақат талаб юқори соҳаларни ўрганишга, балки маданий дунёқарашини кенгайтиришни ҳам имкон беради. ОТМда ижтимоий ва маданий тадбирлар мунтазам ўтказилади. Тадбирларда хориждан келган талабаларни ижтимоийлаштиришга ёрдам берувчи дастурлар, масалан, “миллий маданият кунлари” каби лойиҳалар бор. Талабаларда концерт ва фестивалларда фаол иштирок этишади”.Университет талабалар шаҳарчасида таълим олиш, яшаш билан биргаликда спорт билан фаол шуғулланиш учун шарт-шароитлар яратилган. Ижтимоий фаол бўлишни истаганлар учун университетда барчаси муҳайё: волонтерлик ташкилотлари, ижодий жамоалар, талабалар отрядлари. Талабалар сув ҳавзаси, машғулот заллари, бокс бўйича машқлар ва маданий тадбирларда иштирок этишлари мумкин.“Талабаларниг барча турар-жой мажмуаларида фитнес майдонлари яратилган. Бундан ташқари, университетнинг умумий зали бўлиб, у ерда мураббийлар билан машғулот олиб бориш мумкин. Билишимча, ижодий тўгараклар ҳам бор, аммо мен кўпроқ спортга қизиқаман. Гитара чаладиган, қўшиқ куйлайдиган, расм чизадиган талабалар ҳам бор. Шунингдк, барча хоҳловчилар қўшимча инглиз тилини ўрганишлари мумкин. Бу дарсларнинг барчаси талабалар учун бепул”,- дейди Азизбек Абдуллаев.Кампус ва тиббиётЎқишга қабул қилинганлар агар зарур бўлса, яшаш учун жойга эга бўлади. ОТМ бу эҳтиёжни тўлиқ қондира олади.“Ёз фаслида амалиётга келадиган вақтим, университет томонидан менга турар-жой берилади. Томскда яшайдиган гуруҳдошларим ётоқхонада барча шароитлар бор дейишди”, - дейди Зиравард.Бундан ташқари, ТПУ абитуриентларига кириш имтиҳонларига қадар талабалар шаҳарчасида жой берилади.“Кўпчилик чет эллик талабалар ва уларнинг ота-оналари ўқиш бошлангангандан сўнг қаерда яшаш ҳақида кўп ташвишланишади. Ҳавотирга ҳожат йўқ: ўзбекистонлик талабаларга ҳам бошқа барча талабалар қатори ТПУ кампусидан жой топилади. Бизнинг талабалар шаҳарчамизда 15 та турар жой мажмуалари бор. Уларда 6 000 нафардан ортиқ талаба истиқомат қилади”,- дейди Соловьев.Бюджет ўринлари ва қабулТомск политехника университети – Россиянинг Осиё ҳудудидаги энг катта муҳандислик университетларидан бири. У 1896 йил ташкил этилган. Тарихи давомида университетни 170 мингдан ортиқ муҳандислар тамомлаган. Бугунги кунда ТПУ миллий университетлар ТОП – 10талиги ва халқаро предмет рейтингларининг ТОП-100 талигига киради. Шу билан бирга Россия Федерацияси таълим ва фан вазирлигининг “Устуворлик-2013” дастурида иштирок этиб келмоқда.Университетда ҳозир 11 мингдан ортиқ талаба таҳсил олади. Улардан қарийб 4 минг нафари- дунёнинг 65 мамлакатидан келган чет эллик талабалар. Улардан 200 нафари - ўзбекистонлик ёшлар.“Университет ўзбекистонлик талабалар сонини кўпайтиришдан манфаатдор. Масалан, бизда МДҲ мамлакатлари ёшлари учун “Политехника олимпиадаси” ўтказилади. Олимпиада ёшларнинг математика, физика, кимё, информатика, рус тили, жамиятшунослик, география бўйича билимлари ва ижодий кўникмаларини баҳолаш имконини беради. Шунингдек, унда университетга кириш учун маслаҳатлар ва тавсиялар олиш имкони ҳам бор”,- дейди Михаил Соловьев.Хорижий талабалар ҳам худди россиялик талабалар каби ТПУга балакавриатга ҳам магистратура босқичларига ҳам бюджет асосида қабул қилиниши мумкин. 2022 йил бўйича жами 3443 та бюджет ўринлари очилган эди.Университет сайтида (https://abiturient.tpu.ru/stateless-persons) чет эллик ёшлар учун барча батафсил маълумотлар бор. Шунингдек, ОТМнинг Telegram да махсус боти бўлиб, у абитуриентларга ҳужжатларни топширишда ва кириш имтиҳонларида тайёрланишига ёрдам беради. Бот тайёрланиш учун саволлар юборади. Бундан ташқари, унда мутахассислик бўйича тестдан ўтиш, тайёргарлик курслари жамланмаларидан фойдаланиш ва абитуриент тақвими билан танишиш мумкин.\nотм, россия, талабалар\nТомск политехника университети талабалари ва университет маъмурияти вакиллари энг йирик ОТМ талабаси қандай бўлиши ҳақида сўзлаб беришди.\nДунёнинг йирик университетларида таълим олиш барча мамлакатлар абитуриентлари учун ҳар доим қизиқ ва долзарб. Мана шундай йирик университетлардан бири Россияда, аниқроғи Томскда жойлашган. Ёшлар бу ерга ихтирочи, биолог, IT-мутахассис ва турли соҳаларда энг талабгир муҳандислар бўлиш учун ўқишга келишади. Томск политехника университети талабалари ва университет маъмурияти вакиллари энг йирик ОТМ талабаси қандай бўлиши ҳақида сўзлаб беришди. Ушбу университетда 200дан ортиқ ўзбекистонлик талаба таҳсил олади.\nАбдуллаев Азизбек Акмалжон Томский Политехнический Университет\nТалабаларнинг айтишича, улар университетда ҳақиқий илмий ва ишлаб чиқаришга оид топшириқларни бажаришади. Азизбек Абдуллаев ТПУнинг бакалавриат босқичини тамомлаган. Ҳозирда “Машинасозликда материалшунослик” дастури бўйича магистратурада ўқишни давом эттирмоқда. У келажакда машинасозликда, қурилишда, тиббиётда ва кенг миқёсда керамикадан фойдаланиш учун унинг хусусиятларини чуқур ўрганмоқда.\n“Талабаларга Россия Фанлар Академиясининг Сибирь бўлими лабораторияси ва жиҳозларидан фойдаланиш учун рухсат бор. Ҳозир мен кўп вақтимни у ерда ўтказяпман ва керамиканинг бошқа материаллар билан ўзаро алоқасини ўрганяпман. Келажакда менинг тадқиқотларим керамика конструкцияларидан тиббиётда кенгроқ фойдаланиш имкониятини беради”,- дейди Азизбек.\nЗиравард Ахназарова ҳам Фарғона политехника университети билан икки томонлама диплом дастури бўйича магистратурада таҳсил оляпти. Ва ўқиш билан мактабдаги фаолиятини ҳам бирга олиб бормоқда. У “Тоза сув” (Чистая вода) дастури бўйича масофавий таълим олмоқда.\n“Мен Ўзбекистонда, Фарғона шаҳрида яшайман. Ҳозир мактабда биология фани ўқитувчиси бўлиб ишлаяпман ва бир вақтнинг ўзида ТПУда магистратура босқичида ўқияпман. Бу мен учун малакани ошириш ва карьерада янги йўналишлар дегани. Менга иш стажимни тўхтатмасдан таълим бериш жуда зарур эди. Бундан ташқари, диплом ҳам икки томонлама бўлади. Бу эса катта имконият беради. Чунки у билан меҳнат бозорида рақобатбардош бўлиш, Россияда ҳам, Ўзбекистонда ҳам ишлаш мумкин”, - дейди Зиравард.\nКелажакда магистратура талабаси аспирантурада ўқишни давом эттиришни яъни микробиологияни чуқур ўзлаштириб таълим беришдан умрини илм-фан йўлида давом эттиришни ният қилган.\nУниверситетда талабаларга академиклар, фан номзодлари ва докторлари таълим беради. Жами 1700 нафар мутахассис фаолият юритади.\n“Хориждан келган талабаларни тушунишади. Агар ёрдам керак бўлса, ўқиш жараёнида ёрдам беришади”, - дейди Азизбек Абдуллаев.\nТомск политехника университети мутахассислари халқаро ташкилотларда масалан, Ядровий тадқиқотлар бўйича Европа ташкилотида, DESY “Германия электрон синхротрон” миллий марказида фаолият юритишади. Шунингдек, йирик илмий тадқиқотларда иштирок этишади. Илм-фан ва юқори технологиялар олами билан талабалар ҳам яқиндан танишиш имконига эга. Ёзда Зиравард Ахназарова магистрлик диссертацияси учун лаборатория тадқиқотларини ўтказиш мақсадида университетга келишни режалаштирган. Унинг диссертацияси токсикологик тадқиқотлар ёрдамида Томск табиати сувининг хавфсизлигини текширишга бағишланган.\n“Ҳозирда мени барча лаборатория ва амалий вазифаларига онлайн режимда боғлашади. Мен ҳамма қатори ўқитувчини тинглайман ва керакли билимларни оламан. Ёзга келиб илмий раҳбарим кўмагида билимларимни мустаҳкамлайман”,- дейди Зиравард.\nОТМ вакилларининг сўзларига кўра, замонавий лабораториядан ташқари, университет инфратузилмасига Хакасиядаги географик полигон ва тадқиқот ядровий реактори- Россияда фаолият кўрсатаётган ягона тадқиқот реактори ҳам бор. Унда нафақат энергетикадаги янги технологиялар, балки ядровий тиббиёт учун дори-дармонлар ишлаб чиқарилади.\nБундан ташқари, Томскдаги реакторда хориж фуқаролари ҳам таълим олишлари мумкин.\n“Томск политехника университетида 68 та илмий-тадқиқот ва илмий-талимий лабораториялар ва марказлар бор. Уларда илм-фанга энди кириб келаётган талабалар ҳам фаолият юритишмоқда. Талабалар замонавий илм-фан олдида турган муҳим вазифаларни ҳал қилишмоқда. Масалан, янги материаллар, экология ва биомедикал технологияларни ишлаб чиқиш ва яна бошқа йўналишларда”,- дейди университетнинг ўқув ишлари бўйича проректори Михаил Соловьёв.\nИнфратузилма: спорт ва ва ижодкорлик\nУниверситет талабалари кўп вақтини асосан ўқиш ва тадқиқотларда ўтказади. Бироқ, таълим олишдан ташқари, университет бошқа тадбирларни ҳам мунтазам ташкиллаштириб келади. Мақсад- талабаларнинг маданият бўйича билимлариини кенгайтириш, Россия ва бошқа мамлакатлар тарихини ўргатиш.\n“Университетда кўп маданиятли муҳит шаклланган бўлиб, бу талабаларга нафақат талаб юқори соҳаларни ўрганишга, балки маданий дунёқарашини кенгайтиришни ҳам имкон беради. ОТМда ижтимоий ва маданий тадбирлар мунтазам ўтказилади. Тадбирларда хориждан келган талабаларни ижтимоийлаштиришга ёрдам берувчи дастурлар, масалан, “миллий маданият кунлари” каби лойиҳалар бор. Талабаларда концерт ва фестивалларда фаол иштирок этишади”.\nУниверситет талабалар шаҳарчасида таълим олиш, яшаш билан биргаликда спорт билан фаол шуғулланиш учун шарт-шароитлар яратилган. Ижтимоий фаол бўлишни истаганлар учун университетда барчаси муҳайё: волонтерлик ташкилотлари, ижодий жамоалар, талабалар отрядлари. Талабалар сув ҳавзаси, машғулот заллари, бокс бўйича машқлар ва маданий тадбирларда иштирок этишлари мумкин.\n“Талабаларниг барча турар-жой мажмуаларида фитнес майдонлари яратилган. Бундан ташқари, университетнинг умумий зали бўлиб, у ерда мураббийлар билан машғулот олиб бориш мумкин. Билишимча, ижодий тўгараклар ҳам бор, аммо мен кўпроқ спортга қизиқаман. Гитара чаладиган, қўшиқ куйлайдиган, расм чизадиган талабалар ҳам бор. Шунингдк, барча хоҳловчилар қўшимча инглиз тилини ўрганишлари мумкин. Бу дарсларнинг барчаси талабалар учун бепул”,- дейди Азизбек Абдуллаев.\nКампус ва тиббиёт\nЎқишга қабул қилинганлар агар зарур бўлса, яшаш учун жойга эга бўлади. ОТМ бу эҳтиёжни тўлиқ қондира олади.\n“Ёз фаслида амалиётга келадиган вақтим, университет томонидан менга турар-жой берилади. Томскда яшайдиган гуруҳдошларим ётоқхонада барча шароитлар бор дейишди”, - дейди Зиравард.\nБундан ташқари, ТПУ абитуриентларига кириш имтиҳонларига қадар талабалар шаҳарчасида жой берилади.\n“Кўпчилик чет эллик талабалар ва уларнинг ота-оналари ўқиш бошлангангандан сўнг қаерда яшаш ҳақида кўп ташвишланишади. Ҳавотирга ҳожат йўқ: ўзбекистонлик талабаларга ҳам бошқа барча талабалар қатори ТПУ кампусидан жой топилади. Бизнинг талабалар шаҳарчамизда 15 та турар жой мажмуалари бор. Уларда 6 000 нафардан ортиқ талаба истиқомат қилади”,- дейди Соловьев.\nБюджет ўринлари ва қабул\nТомск политехника университети – Россиянинг Осиё ҳудудидаги энг катта муҳандислик университетларидан бири. У 1896 йил ташкил этилган. Тарихи давомида университетни 170 мингдан ортиқ муҳандислар тамомлаган. Бугунги кунда ТПУ миллий университетлар ТОП – 10талиги ва халқаро предмет рейтингларининг ТОП-100 талигига киради. Шу билан бирга Россия Федерацияси таълим ва фан вазирлигининг “Устуворлик-2013” дастурида иштирок этиб келмоқда.\nУниверситетда ҳозир 11 мингдан ортиқ талаба таҳсил олади. Улардан қарийб 4 минг нафари- дунёнинг 65 мамлакатидан келган чет эллик талабалар. Улардан 200 нафари - ўзбекистонлик ёшлар.\n“Университет ўзбекистонлик талабалар сонини кўпайтиришдан манфаатдор. Масалан, бизда МДҲ мамлакатлари ёшлари учун “Политехника олимпиадаси” ўтказилади. Олимпиада ёшларнинг математика, физика, кимё, информатика, рус тили, жамиятшунослик, география бўйича билимлари ва ижодий кўникмаларини баҳолаш имконини беради. Шунингдек, унда университетга кириш учун маслаҳатлар ва тавсиялар олиш имкони ҳам бор”,- дейди Михаил Соловьев.\nХорижий талабалар ҳам худди россиялик талабалар каби ТПУга балакавриатга ҳам магистратура босқичларига ҳам бюджет асосида қабул қилиниши мумкин. 2022 йил бўйича жами 3443 та бюджет ўринлари очилган эди.\nУниверситет сайтида (https://abiturient.tpu.ru/stateless-persons) чет эллик ёшлар учун барча батафсил маълумотлар бор. Шунингдек, ОТМнинг Telegram да махсус боти бўлиб, у абитуриентларга ҳужжатларни топширишда ва кириш имтиҳонларида тайёрланишига ёрдам беради. Бот тайёрланиш учун саволлар юборади. Бундан ташқари, унда мутахассислик бўйича тестдан ўтиш, тайёргарлик курслари жамланмаларидан фойдаланиш ва абитуриент тақвими билан танишиш мумкин.


Мотопойгачилар “Жартепа”дан Хўжандга йўл олишди\nМотопойгачилар “Жартепа”дан Хўжандга йўл ...\nМарказий Осиё мотоцикллар уюшмасининг ташаббуси билан жорий йил 26 июнидан 5 июлига қадар Марказий Осиё мамлакатлари бўйлаб (Қозоғистон, Қирғизистон, Ўзбекистон ва Тожикистон) “Яйловнинг 2019 йилдаги йўли” шиори остида мотоцикл пойгаси ўтказилмоқда.\nБундан кўзланган мақсад – Марказий Осиё халқларининг тарихи ва маданиятини ўрганиш орқали уларнинг дўстона муносабатларини мустаҳкамлашдан иборат. Тадбир давомида Марказий Осиёдаги шаҳарлар ва тарихий жойларга ташрифлар, мамлакатларнинг турмуш тарзи билан танишиш кўзда тутилган.\nПойгачилар жорий йил 26 июнь куни Қозоғистон Республикасининг Чимкент шаҳридан йўлга чиқишиб, 30 июнь куни Андижон вилояти божхона бошқармасига қарашли “Дўстлик” чегара божхона пости орқали Ўзбекистон Республикасига кириб келишди.\nВодий воҳаси орқали мамлакатимизга ташриф буюрган мотопойгачилар 4 июль куни қадим Самарқандга етиб келишди. Улар шаҳарнинг тарихий обидаларини зиёрат қилишди. Ўша куни меҳмонлар иштирокида вилоятда “Шердор” мотоциклчилар спорт клуби ташкил этилди. Эртаси куни пойгачилар Самарқанддан Тожикистоннинг Хўжанд шаҳрига йўл олишди.\nУларни вилоят божхоначилари “Жартепа” чегара божхона постида кутиб олишди. Пойгачилар ва уларнинг мотоцикллари қисқа вақт оралиғида божхона расмийлашувидан ўтказилди.\nШундан сўнг пойга иштирокчиларидан ҳол-аҳвол сўралиб, уларнинг мамлакатимиз ҳақидаги таасуротлари масаласида суҳбатлашилди.\nпойга мусобақаси ташкилотчиси:\n– Бизлар Чимкентдан 16 та мотоцикл билан 18 киши ҳаракатланиб йўлга чиққан эдик. Мана ҳозир кўриб турганингиздек, иштирокчилар сони ортиб, сафимизда 30 дан ортиқ мотоциклчилар пойгада иштирок этишмоқда. Биласизми, биз пойга мусобақаси орқали Марказий Осиё давлатларининг туризм соҳасини ривожланлантирмоқчимиз. Албатта, бунинг учун бизларга имконият берилган. Масалан, бизлар икки кун давомида Самарқанднинг диққатга сазовор жойларини томоша қилдик. Айниқса, Регистон майдони, Гўри Амир мақбараси, Шохи Зинда мажмуаси ва Мирзо Улуғбек расадхонаси бизда катта таассурот қолдирди. Яна шуни ҳам айтиб ўтишим мумкинки Самарқандда туризм анча ривожланган экан. Қолаверса, Ўзбекистон чегарасида йўловчиларга хизмат кўрсатаётган ходимларнинг хушмуомаласи ва инсонийлиги мени қойил қолдирди. Бир неча дақиқалар ичида чегарангизни кесиб ўтдик. Ҳозир ҳам шундай. Ортиқча расмийлаштирувларсиз Тожикистон давлатига ўтиб кетаяпмиз. Бизни яхши кайфият билан кутиб олган барча-барчага ўз миннатдорчилигимизни билдирамиз. Келгусида яқинларим билан Самарқандни зиёрат қилишни ният қилдим.\n– Мен Самарқандга иккинчи маротаба келишим. Қадимий бу шаҳарнинг ер юзида такрорланмас обидалари мен ва оиламга жуда ёқади. Шунингдек Самарқанднинг нони ва ширин сувига гап бўлиши мумкин эмас. Мен кўплаб давлатларда бўлганман. Лекин тўғрисини айтишим керак, Ўзбекистонлик божхоначиларнинг хизмат кўрсатиши ҳар гал мени қойил қолдирган. Савол берсангиз юзида табассум билан тушунарли тарзда жавоб қайтаришади. Яна улар хорижий тилларда сиз билан суҳбат қура олишади. Бу йўловчилар учун жуда ҳам қулай. Ҳозир сиз билан суҳбат қуриб, йўл чарчоқларини бироз унутдим. Бунинг учун сизларга катта раҳмат. Биз яна келаси йили ҳам сизнинг шаҳрингизга келамиз.\nУларнинг эътирофидан божхоначиларнинг кайфияти тоғдек кўтарилди. Ўзга юрт сайёҳлари она Ватанингизни яхши сўзлар билан тилга олиб таърифлашса бундан ортиқ бахт бўлмаса керак. Ҳар қандай соҳа вакили ўзига юклатиган вазифани аъло даражада бажарса, мамлакат довруғи шунча ошаверади.


бирига айланди. Коронавирусга чалинган эронлик талаба ҳақида Беларусь соғлиқни сақлаш вазирлиги баёнот берган. Ўз касалидан бехабар ... жойлаштирилди. Унинг (эронлик талаба) аҳволи ҳозир яхши», — дейилади Беларусь ССВ маълумотида. Айтишларича талабада вируснинг РНКси аниқланган, ...\nБеларусь авикомпанияси Тошкентга парвозларни йўлга қўяди\nТошкентга мунтазам парвозларни амалга оширишни бошлайди. Бу ҳақда Беларусь транспорт ва коммуникация вазирлиги, авиация департаменти директори ... ва Реус шаҳарларига », - деди Сикорский. Айни дамда Ўзбекистон ва Беларусь ўртасида тўғридан тўғри рейслар мавжуд эмас. «Белавиа» мамлакатнинг ...\nимтиёзли нархдан воз кечганини тушунтирди. Унинг таъкидлашича, Беларусь президенти Александр Лукашенко учун Россия билан интеграция қилиш ... учун Россия билан интеграция қилиш ғояси ўз аҳамиятини йўқотган. «Беларусь манфаати нуқтаи-назаридан олиб қараганда, бу — йирик ғалаба. Чунки ...\n«OneTwoTrip» сервиси россиялик сайёҳлар 2019 йилда қайси мамлакатларга бориш учун поезд чипталарини энг кўп сотиб олишганини аниқлади.\nнефт хлорид билан ифлослангани аниқланган. Ушбу қувур орқали нефт Беларусь орқали Европага юбориларди.Беларусь президенти Александр Лукашенко ...\nБеларусь нефт савдоси бўйича Россия билан музокараларни тўхтатди ва ёқилғини бошқа жойдан топишга қарор қилди. Бу ҳақда мамлакат президенти Александр ... куни Россия президенти матбуот котиби Дмитрий Песков ҳам нефт бўйича Беларусь билан келишувга эришилмаганини хабар қилган эди.Песков Беларусдан ...\nБеларусь суди Александр Осипович устидан чиқарган ҳукм 17 декабрь куни ижро этилди: икки аёлнинг қотили ўлдирилди. Бобруйсклик Осипович 26 ва ... уриб, ўлдирган эди. Маҳкум ўлим ҳукми ўқиб эшиттирилганидан сўнг Беларусь Олий судига апелляция берган, аммо суд ҳукмни ўз кучида қолдирган ...\nБеларусь Молиявий тергов департаменти делегацияси Ўзбекистонга келди\nҳузуридаги Иқтисодий жиноятларга қарши курашиш департаменти ва Беларусь Республикаси Давлат назорати қўмитаси ўртасида ўзаро англашув ...\nўртасидаги боғлиқликни аниқлашди. Бу компаниянинг 75 фоизи Беларусь фуқароси 25 ёшли Руслан Петровга тегишлидир. Фото: «kaktus.media» Naviny.by ... ҳам бор), шунингдек Linkedin ва Руслан Маратович Петров таҳсил олган Беларусь Давлат университети сайтидаги фотоларга ўхшаб кетади. 2010 йили ...\nБеларусь энди «Белая Россия» эмас\nташқи ишлар вазирлигига Беларусь ҳақида гап кетганида фақат шу сўзни ишлатиш тавсия қилинди. Шу пайтгача Швецияда Беларусни «Белая Россия» деб атаб келишган. Швеция ... ўзига хослик ва мамлакат суверенитетини»ни кўрсатиш истаги ётибди. Беларусь номи билан боғлиқ чалкашликлар Литвада ҳам бор эди: улар қўшниларини ...


"Ўш ва Жалолобод фожеаси БМТда кўрилиши керак!"\nМарказий Осиёдаги миллий озчиликлар ҳуқуқларини ҳимоя қилиш мақсадида сентябр ойида Брюсселда ташкил қилинган “Алишер Навоий” номидаги ташкилот раҳбари Ўш ва Жалолобод қирғини ҳалиям бўлса БМТ Хавфсизлик кенгашида кўрилиши лозим, деган фикрда.\nДилмурод Тиллахўжаевнинг Озодликка айтишича, шу пайтгача бу масалани БМТ даражасида муҳокама этиш таклифи амалга ошганда, Ўшда яна юзлаб кишиларнинг ҳаётини сақлаб қолиш, хусусан, шу кунларда ёш қиз-жувонларнинг зўрланиши, хўрланиши олдини олиш мумкин бўлар эди.\nАлишер Навоий инсон ҳуқуқларини ҳимоя қилиш ташкилоти 25 ноябр куни ушбу талабни, шунингдек, ҳозирда Ўшда иш олиб бораётган халқаро текширув комиссияси билан ҳамкорликни кенгайтириш таклифини илгари суриб, ЕХҲТнинг декабр ойида Остонада бўладиган саммити олдидан Венада пикет ўтказишни режаламоқда.\nТашкилот раҳбари Дилмурод Тиллахўжаев бу ҳақда Озодликка гапириб берди:\n- 25 ноябр куни Австрия пойтахти Венада Европада хавфсизлик ва ҳамкорлик ташкилотининг бош офиси жойлашган жойда Остонада бўладиган саммитга кетишидан олдин пикет ўтказмоқчимиз. 26 ноябрдан 2 декбаргача бўладиган бу саммит олдидан ўтказадиганимиз тадбирдан мақсад, бу конференцияларнинг биринчи ва иккинчи қисмлари сингари учинчи қисмида ҳам бу масалани баланд кўтариб, талабларимизни қўйишга, бу масалани эътоборсиз қолдирмаслик кераклигини, ҳар қанақа ҳолатда бу масала биринчи навбатда туриши кераклигини ва умид қилаяпмизки Европдаги кўп ватандошларимиз, миллатдошларимиз фаол иштирок этиб, ҳар хил жойлардан келишади.\nОзодлик: Тахминан неча киши қатнашиши кутилаяпти ҳозир.\n- Ҳозирча 15-20та бормиз. Бу аниқ бўладиганлар Худо хоҳласа. Лекин кўпайиб кетиши мумкин. Буни биз билмаймиз. Ниятимиз 300 кишилик митинг қилиш эди. Иқтисодий имкониятларимиз кенг доирада бўлганда, албатта қилса бўларди. Бу ўзимизнинг ичимиздан бўлаëтган яхшилик. Бу ватандошларимизга ҳеч бўлмаса психологик кўмак бўлсин деб қилинаëтган нарса.\nОзодлик: Мана куни кеча ЕХҲТ Бош котиби Москвада баëнот берди Қирғизистон жанубига киритилиши мўлжалланган полиция кучлари ҳақида. Унинг айтишича, ҳозирча уларни жойлаштириш масаласида муаммо бор. Яъни Қирғизистон жанубига қандай қилиб олиб кириш масаласида. Шу кузатувчиларнинг тезроқ киришига туртки бўладиган яна қанақа ишлар амалга ошираяпсизлар?\n- Бу нарсаларга бу тадбирдан олдин ҳаракат қилиб кўрдик. Масалан конференциянинг Варшавада бўлган биринчи қисмида фаол иштирок этдик. Бундан ташқари Венада иккинчи қисмида бўлдик. Биз бу масалани кўтарганимизда, микрофонларимиз ўчирилиб кимгадир ëқмай, Қирғизистон ваколати салбий қабул қилгандек таъсирларини ҳам билдирди. Мақсад, кечирасизлар беш ой ўтди. Қандай қилиб бу кун тартибининг биринчи ўрнида турмайди? Одамларнинг ҳаëтига ҳар кун хавф борлиги, ўлиб кетаëтганлиги, турмаларга отилаëтганлиги бу биринчи мавзу эмасми?\nОзодлик: Айниқса қиз-жувонларнинг ўғирланиши, зўрлаб ташлаб кетилиши.\n- Худди шундай. У нарсалар чиқиб жамоатчиликка етиб борган нарсалар сизлар ва бошқалар орқали. Лекин қанча етиб келмаëтганлар бор. Ичимизда қолиб кетганлар қанчаси бор. Нимага қулоқ солишни хоҳлашмаяпти?\nОзодлик: Мана ҳозир “Хабарлар бор. Сизлар ҳаракат қилаяпсизлар, нуфузли учрашувларда юқори минбарлардан туриб гапирдик. Тортишувларга сабаб бўлди бу чиқишларимиз” деяпсиз. Реал бир ҳаракатни сезаяпсизми?\n- Энди Худо хоҳласа, биз кўп умид қилаяпмиз. Унақа қарор чиқарадиган бир нимасини бермаса ҳам бу комиссия, лекин бу Худо хоҳласа, катта бир ëрдам бўлиши керак. Ғарбдаги давлатлар, кенг жамоатчилик учун яхшироқ тушунгани ҳолат. Яъни “Нимага бўлди бу нарса? Қанчадан бери бўлаяпти бу нарса? Қанча яна давом этиши мумкин? Нима қилиш керак?”. Худо хоҳласа яхшироқ тушуниб қолишар халқаро тинчлик ўрнатувчи кучларнинг қанчалар у ерда бўлиши кераклигини.\nОзодлик: Аслида қандай бўлиши керак эди шу уринишлар?\n- Мен ўзимнинг шахсий фикримни билдира оламан. Бошқалар учун айта олмайман. Менимча, биринчидан, Россия федерацияси ҳукумати биринчи навбатда минтақадаги бош ролни ўйнашга даъвогар бўлгандан кейин бу нарсага эътибор қилинмади. Қанча одамнинг ҳаëтини сақлаб қолиш мумкин эди. Бунақанги ваҳшиëна ҳолатлар бўлмаганку. Бўлганда ҳам қараб турилди.\nИккинчидан, қанчалик рост ëки ëлғон, хавфсизлик кенгашида қўйилганда бу савол, эшитишимизча, рус ҳукумати билан Хитой ҳукумати билдиришган эмиш яъни шартмас бу масала кўриб чиқилиши деб. Балки шунда қабул қилинганда тинчлик кучларини олиб кириш тўғрисида, ҳозиргача ҳам шу нарсалар давом этмасмиди. Лекин ҳеч ким эшитмади, эшитгиси келмади.